qundao/data-zh-poetry huggingface dataset:
客中以徽扇贶人
作者：祝允明
朝代：明

客里嫁嫦娥，其如良夜何。共怜风月好，不道怨恩多。瘦骨支黄竹，轻裾叠紫罗。半年期握手，无事箧中歌。
宣宗皇帝画马图
作者：祝允明
朝代：明

昔日宣皇履至尊，尧章焕焕满乾坤。三千在御均承宠，一匹沾恩便不群。马法尽来空地类，龙图呈处是天文。丹青不逐乌号去，从此房星似掩昏。
宦游句曲偶读丘殿丞寄茅山道友诗有感遂次其韵
作者：祝允明
朝代：明

珠有馀妍玉有辉，鸡栖鹤驭本相违。灵飞碧检文难读，想结金堂梦易归。颇恨殿丞虚左契，终怜长史入仙机。悬知紫陌埋尘骨，绿草茸深白鹿肥。
宫词
作者：祝允明
朝代：明

非谪非真是甚仙，紫云横截大罗天。依稀记得人间事，十四封纱二十年。
宫词
作者：祝允明
朝代：明

黄屋巍巍坐九天，烟云千叠蔽婵娟。流莺回首宫墙远，妾负红颜二十年。
家藏刘松年小方
作者：祝允明
朝代：明

暗门终日痼烟霞，写得东南处处佳。湖上烟波志和宅，山阴风雪戴逵家。老僧引涧穿新竹，童子和云扫落花。揖客入门如有影，石墙松盖夕阳斜。
家藏李兴宗毛女
作者：祝允明
朝代：明

宝瑟无弦尚自随，秦声那复记当时。山头剥枣分猿吃，云里巢笙唤鹤骑。见说刘郎驱项籍，空劳徐市觅安期。华阴万树长松叶，却笑君王未得知。
家藏马远春山行乐大幅
作者：祝允明
朝代：明

淑候媚川石，初景澹林霏。扶藤循石坂，杨柳共依依。朱弦卧行襆，随往抱希微。无论遇高赏，器在道无违。
家藏高尚书松阴落涧图
作者：祝允明
朝代：明

倚壑高松一万株，拂岩飞瀑氎巾铺。白龙隐映苍龙舞，山气虚兼水气濡。净壁沈沈悬瑀佩，空堂隐隐奏笙竽。平生负得匡庐约，幸拜尚书赐不孤。
宿摄山栖霞寺三首
作者：祝允明
朝代：明

寒林日暮息车徒，却得南朝最胜区。廿载不登禅子榻，一宵权作佛家奴。齐梁寂寞名犹是，儒释纷纭念已无。最是宦心能败道，羞将束带问衣珠。泉洞迷藏草没梯，倚岩千佛坐高低。叠襟山色周回峭，隔树江声隐映齐。宋刻梁文江令笔，龙蟠龟戴上元题。栖霞只是枯禅宅，尔许头颅向里栖。
宿摄山栖霞寺三首·其一
作者：祝允明
朝代：明

寒林日暮息车徒，却得南朝最胜区。廿载不登禅子榻，一宵权作佛家奴。齐梁寂寞名犹是，儒释纷纭念已无。最是宦心能败道，羞将束带问衣珠。
宿摄山栖霞寺三首·其三
作者：祝允明
朝代：明

枕上红尘白昼深，眼开欲得息劳心。灯花暗入僧床冷，山阁冯江万木林。
宿摄山栖霞寺三首·其二
作者：祝允明
朝代：明

泉洞迷藏草没梯，倚岩千佛坐高低。叠襟山色周回峭，隔树江声隐映齐。宋刻梁文江令笔，龙蟠龟戴上元题。栖霞只是枯禅宅，尔许头颅向里栖。
宿茅峰
作者：祝允明
朝代：明

下马门前一振衣，翠微高迥逼清微。云边洞里真人去，月下山中长史归。丹伏砂床金燄短，术穿崖窦紫云肥。神方能咏不能遇，一夜爽灵峰顶飞。
宿金山寺
作者：祝允明
朝代：明

窗中一抹海门焦，珠贝鱼龙共此宵。枕得善财参后石，洗来天汉转时潮。神游会解灵妃佩，耳静能传少女箫。况是梵王宫阙里，莲花叶上暂逍遥。
寄吉安太守徐士元同年
作者：祝允明
朝代：明

梅关归路拜车尘，阁皂书来语意勤。始信凌云江海客，能怀闭户薜萝人。酬知但有篇章旧，名世争看事业新。玉版金枨无用递，涧藤崖刻不妨频。
寄李刑部子庸
作者：祝允明
朝代：明

夫子道中庸，谁言世不容。山河开正气，江海辱高踪。竹素期千载，梅花又一冬。永怀金玉韵，无计久相从。
寄谢雍
作者：祝允明
朝代：明

谢家兰树有清芬，每诵澄江却忆君。想得山庄长夏里，石床眠看度墙云。
寓黄轻车宅雨夜禁直归因戏赠
作者：祝允明
朝代：明

黄昏冷雨湿金鞍，鞬箙提巡绕禁銮。星散羽林霜气肃，天临华盖夜光寒。鄂君去后衾犹薄，京兆归来黛已残。知有游人卧斋阁，一般飞梦出长安。
对酒
作者：祝允明
朝代：明

对酒无歌舞，看天只咏诗。唐贤文满案，半是乱离词。
寿徐瘦石大参七十
作者：祝允明
朝代：明

邯郸枕里了功名，安乐窝中适性情。瘦石烟霞无尽藏，小山鸡犬亦长生。云间彩凤衔金简，花底青鸾度玉笙。我是橘中同奕者，定骑龙尾共瑶京。
寿王贞斋七十
作者：祝允明
朝代：明

十霜相别又相迎，只是当时一样清。天上选仙惟在善，物中多寿必由贞。乡宾近受邦侯礼，家瑞重看子姓成。知道洞庭波不竭，年年酿入紫霞觥。
寿陈叟
作者：祝允明
朝代：明

浑然风气在丘园，阳抱山前白板门。得得锄头三寸泽，悠悠葛藟百年根。旌旃不用来天使，轩冕难辞出子孙。还记三粳兼七秫，寿乡无日不开尊。
将归行
作者：祝允明
朝代：明

老龙渡头秋欲归，炎州霜轻叶不飞。江东游客未授衣，拥衾支枕歌式微。自余之来日三北，燕吴万里稀消息。高堂梦转眼冥冥，山围蜑船天泼墨。南溟有龙不可屠，北山有虎不可诛。鸳鸯相望怀慈乌，况又岭南多鹧鸪。
小景
作者：祝允明
朝代：明

浓云压岭雨初至，密叶障林风更多。只有渔翁能了事，一枚圆笠半肩蓑。
小米山水
作者：祝允明
朝代：明

襄阳松沈未曾乾，十里潇湘五尺宽。樵径不禁苔露滑，渔蓑常带水云寒。澄澄僧眼连天碧，澹澹蛾眉隔雾看。恐为醉翁当日写，平山堂上雨中观。
尚书内相毛文简公挽辞
作者：祝允明
朝代：明

休辰盛文化，畿吴富登庸。蝉联首四方，蔼蔼来毛公。翼翼宝玉执，桓桓岱山崇。翊亮总王礼，启沃谐王衷。三朝补缺衮，百辟詹清风。职思谨诏相，不絿亦不竦。公薨后吊恤，哀荣天壤终。
尧民小笔
作者：祝允明
朝代：明

隐者高居不在城，閒来搦笔写平生。藤枝策策从何去，葑水东头吊古行。
山
作者：祝允明
朝代：明

深坞高峰处处宽，寻常歌啸等閒看。城门欲闭无船渡，却笑今朝要入难。
山人献白鹇
作者：祝允明
朝代：明

草啄萍栖瘴海濆，野人携得肯相分。九还丹颗浮苍顶，一缕青霞断白云。五服也知章有德，百禽应是不同群。县斋相对悠然想，烟水城西日易曛。
山窗昼睡
作者：祝允明
朝代：明

身在云房梦亦閒，松头鹤影枕屏间。一声隔谷鸣华雉，信手推窗满眼山。
山行近白云泉有遥呼于林屋乃瘦石大参也适受风归急不得往抵舍疾甚少间驰怀得句奉呈
作者：祝允明
朝代：明

小车芳径出金山，瞥见仙人水石间。后客应推先客主，行云不及定云閒。烟霞自熟孙登啸，笙鹤应嗤阮肇还。想有题名耀丘壑，可能镵我共苍颜。
峡山寺
作者：祝允明
朝代：明

灵区苦不到，到亦苦诗难。景象绝闻见，怪神如等閒。地将海作带，天借山为关。今日却堪恨，绿林栖近间。
己卯春日偶作韩致光体
作者：祝允明
朝代：明

亡羊何日返初岐，失马由来未用悲。灵药不消心底火，世情犹恶梦中棋。三年紫陌长虚屐，一纽铜章只碍诗。好景好将閒领取，淡烟明月两参差。
己巳闰九月十三夜梦中为游山诗
作者：祝允明
朝代：明

春观入西岫，区名意自别。松岚结幽赏，虫鸟弄馀悦。花气韵苍沈，树肤落翠雪。天行无尘染，丘卧白云洁。心在道不违，未觉万物裂。三爵已馀酣，清心写泉月。
市汊阻风
作者：祝允明
朝代：明

十日踰千里，三宵滞一隈。旅情忙复缓，归棹去还来。横飓摧高木，飞涛激迅雷。坐看村市没，行路不须哀。
幽州岁残
作者：祝允明
朝代：明

冠天袖海舜幽州，风候萧森气朔遒。双阙日移仙仗散，六街尘滚晚衙休。马周卧旅犹观国，王粲怀乡独赋楼。未得边关擒虎豹，还思江海弄凫鸥。
广川城
作者：祝允明
朝代：明

皎月浸严城，苍苍百雉横。木梁悬絙下，竹柝夹鼙鸣。水部从时饮，山人入夜行。因思赵公子，封邑尚垂名。
广州别表弟赵二
作者：祝允明
朝代：明

海边三载试琴才，省问烦君两度来。天阔风鹏嗟转徙，秋深霜雁独飞回。计程驿路过江棹，属买渔蓑挂钓台。别酒多倾也能醉，欢情不似故园杯。江沱已喜干戈定，吴越犹闻稻蟹肥。把酒正看黄菊好，凝眸无柰白云飞。乡闾讯遗情亲减，中外联行尔我稀。幸为经营石湖畔，秫田三亩一苔矶。
广州别表弟赵二·其一
作者：祝允明
朝代：明

海边三载试琴才，省问烦君两度来。天阔风鹏嗟转徙，秋深霜雁独飞回。计程驿路过江棹，属买渔蓑挂钓台。别酒多倾也能醉，欢情不似故园杯。
广州别表弟赵二·其二
作者：祝允明
朝代：明

江沱已喜干戈定，吴越犹闻稻蟹肥。把酒正看黄菊好，凝眸无柰白云飞。乡闾讯遗情亲减，中外联行尔我稀。幸为经营石湖畔，秫田三亩一苔矶。
广州戏题
作者：祝允明
朝代：明

生世投閒四十年，瘴江班顶试鸣弦。今朝也是为官日，白日青天闭户眠。
广州旅舍有怀提举醝司王廷辅
作者：祝允明
朝代：明

阳羡山中王右军，祓除尘土拥清芬。高情官下澹如水，令气座中和若云。前辈风流今渐少，平生襟度许平分。一回聚首一欢乐，不向天涯叹离群。
广州赠龙鸿胪
作者：祝允明
朝代：明

吉水龙夫子，论交岁月长。屡衔天子诏，三使日南王。却馈舟无宝，留题稿有囊。衔杯海滨馆，远意共茫茫。
庚辰三月归至保昌馆李君士元家适士元车马有行色廿四日解携各北南临岐口占为赠
作者：祝允明
朝代：明

梅花关下春雨深，客送主人无限心。凤生南海莫言远，明日一飞归上林。
庚辰二月廿七日晓官窑舟中口号
作者：祝允明
朝代：明

世棋年矢两相催，绝岭春深与雁回。无限胸中未酬事，蓬窗灯枕酒醒来。
庾岭寄谢江西白大参宗宪副二同年
作者：祝允明
朝代：明

太原白居易，南阳宗少文。千年才并出，一日可离群。契分秋风桂，情亲日暮云。江波二千里，相逐送清芬。
归与
作者：祝允明
朝代：明

炎洲闭户赋归与，县尹何妨委巷居。夺禄浪言耕有代，旅行谁信出无车。空惭河上深藏贾，却笑关门强著书。莫道文章误公事，文章今误复何如。
当涂历阳溧水界中数还往遂怀李翰林
作者：祝允明
朝代：明

青山历历树苍苍，远水长天几夕阳。千载更无仙谪下，只应愁杀贺知章。
彩云东飞月向西效李绅相公莺莺歌
作者：祝允明
朝代：明

彩云东飞月向西，分光换景双凄凄。月华再与行云遇，人间有情谁是主。障红掩绿心色幽，欢情不满哀怨稠。伤鸾恨鹄如何许，两声嘈嘈向归路。
循州春雨
作者：祝允明
朝代：明

物候逢春好，春来闷转深。山城十日雨，家国百年心。海吹饶生冷，蛮云易结阴。循州本谪地，何待此愁吟。
徵明墨菊
作者：祝允明
朝代：明

冻砚呵寒下笔迟，须眉幻出陆天随。知君绕指冰霜走，更把冰霜吐作词。
徵明画草
作者：祝允明
朝代：明

光风轻汎绿迢迢，气暖烟和未尽消。想得美人帘底坐，月华斜漾翠裙腰。
忆神妃
作者：祝允明
朝代：明

不见瑶姬八载遥，依稀闻说返丹霄。灵云秀雨今何在，留与人间做寂寥。
忆青娥
作者：祝允明
朝代：明

云窗梦破十年春，浅笑深颦隔一春。时节风光浑似旧，灯花一颗照愁人。
怀施侍御儒遂赠
作者：祝允明
朝代：明

崇堞倚紫冥，丹谯摩空青，城中树稀无鸟声。昨日闻公入朝列，相思一夜肠欲绝。古人不可见，今人交多面。古人千载只可慕，今人可慕难可遇。君离越王台，吴王台下来。执手一徘徊，销尽万古胸中埃。与君交一日，一日一日益。交君未渠央，我长不可极。岭南古松气森森，如君此时之古心。蜀山椤梓蟠天回，如君卓荦之奇材。文章黼黻溟海深，令言徽行贵兼金。天子策名作进士，选众举为侍御史。巡行塞徼安远人，谏诤朝廷厉风纪。馀力千诗百赋成，四散江山被绣绮。丈夫行道志大申，勋名禄位极此始。关关雎鸠在河洲，妾事君子愿到头。红颜虽薄志贞固，脂泽履綦亦自脩。鸳鸯锦囊凤绮琴，蕙筵兰室奉徽音。金壶玉卮为君斟，无将管蒯败昔心。愿为南山之松柏，不为鹤鹄之离禽。天道人性此最至，人伦尽然同古今。
怀施侍御儒遂赠·其一
作者：祝允明
朝代：明

崇堞倚紫冥，丹谯摩空青，城中树稀无鸟声。昨日闻公入朝列，相思一夜肠欲绝。古人不可见，今人交多面。古人千载只可慕，今人可慕难可遇。君离越王台，吴王台下来。执手一徘徊，销尽万古胸中埃。与君交一日，一日一日益。交君未渠央，我长不可极。
怀施侍御儒遂赠·其三
作者：祝允明
朝代：明

关关雎鸠在河洲，妾事君子愿到头。红颜虽薄志贞固，脂泽履綦亦自脩。鸳鸯锦囊凤绮琴，蕙筵兰室奉徽音。金壶玉卮为君斟，无将管蒯败昔心。愿为南山之松柏，不为鹤鹄之离禽。天道人性此最至，人伦尽然同古今。
怀施侍御儒遂赠·其二
作者：祝允明
朝代：明

岭南古松气森森，如君此时之古心。蜀山椤梓蟠天回，如君卓荦之奇材。文章黼黻溟海深，令言徽行贵兼金。天子策名作进士，选众举为侍御史。巡行塞徼安远人，谏诤朝廷厉风纪。馀力千诗百赋成，四散江山被绣绮。丈夫行道志大申，勋名禄位极此始。
怀施侍御儒遂赠其二
作者：祝允明
朝代：明
体裁：古风

东园梅花白雪深，大堤杨柳渐垂金。欲往攀之烟雾阴，美人观道坐空林。洪厓举觞江妃斟，素女鼓瑟容成吟。我独栖迟卧萝屋，咏君宝篇千万足。
怀知诗 其一 顾明府荣夫
作者：祝允明
朝代：明

鸡山燕市每依依，此日都抛入洛衣。家近郁林公旧隐，门如彭泽令初归。空怜旧社惟君密，却笑无车访我稀。最爱沧浪池水好，几时同坐一方矶。
怀知诗 其七 谢处士元和
作者：祝允明
朝代：明

薰茗清谈午夜陪，诗筒拂旦又飞来。应怜去日多来日，却见千回似一回。槐院定酬王祜志，兰庭休起卜商哀。红芳落尽青青在，始信松筠是德材。
怀知诗 其九 施侍御聘之
作者：祝允明
朝代：明

行藏踪迹只云萍，一种神襟尔我形。清角痛悲鸣晋鄙，黄钟力挽向虞廷。丹山凤去尼丘叹，紫府龙归霅水灵。昨日书来泪盈把，南溟心语到东溟。
怀知诗 其二 钱太常元抑
作者：祝允明
朝代：明

入室芝兰始见熏，也知孤陋合离群。烟霄本自冥黄鹄，城市安能驻白云。震泽晚山青历历，漕湖秋水碧沄沄。相思只借中天月，会把清辉两地分。
怀知诗 其五 葛隐居汝敬
作者：祝允明
朝代：明

独承华绪振芳尘，想见先公气魄新。开口只传前辈事，存心不共此时人。城中紫陌藏巢许，门外青山是主宾。布褐一逢埃土尽，谁言叔度贱还贫。
怀知诗 其八 表弟蒋烨允晖
作者：祝允明
朝代：明

风雨床空坐独阑，分襟两见岁华残。萧条鸥鹭江湖阔，寂寞宫商草树寒。王谢风流吾子在，武功中外老夫单。怀君有句君应笑，不向沧浪共钓竿。
怀知诗 其六 汤徵君文守
作者：祝允明
朝代：明

舞勺歌诗把袂俦，白头俱换旧乌头。深怜武库空怀宝，却羡名宗独缀旒。击壤舍君谁作伴，看山无我不成游。酣歌李白襄阳曲，掌上隋珠国已收。
怀知诗 其十 朱提刑升之
作者：祝允明
朝代：明

渚萍漂泊合江蓠，并逐东流更不移。岂独松篁能晚节，共抛簪绂向明时。烟霞草树春容与，霄汉星辰夜陆离。惭愧逢人说桑梓，只如黄卷对光仪。
怀知诗 其十一 张秀才天赋
作者：祝允明
朝代：明

文征屡北道空南，云锦才华织女惭。宗庙岂能瑚琏舍，蛟龙未许土泥弇。襟期天合胶投漆，光彩神惊玉在函。不见书来诵书序，相望浑欲泪毵毵。
怀知诗 其十七 陆冢宰
作者：祝允明
朝代：明

陆缔于我，好也奕世。中丞汪汪，视实兄弟。翔泳殊能，逵磐别致。川梁无接，櫑镡遥契。南都于遘，日以文会。勖哉进修，驩然游艺。鸥鹭先盟，江湖结气。公绩平寇，尚克铭纪。首聚须臾，夙约载厉。迨登掌武，爰均四海。迹用地隔，礼有嫌废。穹渊契阔，恍若越世。恩谴公被，不才余弃。聚散忽再，幽明永异。终则群疑，始亦何讳。丹诚寸积，悠悠两在。天吴昼掠，鳌波夕沸。芒芒大壑，魂兮何寄。
怀知诗 其十三 王文恪公
作者：祝允明
朝代：明

肃肃文恪，有严我师。扣竭空鄙，博约兼资。片语必法，寸履皆规。甘雨中含，滋浃时熙。屡踬于征，靡辞有戚。公荐以升，黄阁有职。援呼曰三，导掖谟百。嗟予不肖，鼎冶负德。邦作封史，来相予总。谓言冢君，车迎馆奉。力襄怀报，宁公戾众。公往趣成，傍诮莫诵。公闻斯愠，命我专统。谓守载属，同群益汹。终亦靡克，公忾滋勇。有矢毕命，卒队兹恐。公归在堂，复侍函丈。三变泰如，扬休弥畅。湖山奠高，风霆下上。嗟子懦与，弗从以往。中星载回，遄失几杖。梁木既坏，吾将安放。
怀知诗 其十九 朱文学尧民
作者：祝允明
朝代：明

葑亦多彦，哿矣两朱。昆丘连璧，峄阳双梧。子出最后，遗风爽如。寒泉冬洁，菉竹秋臞。积百媚学，孰俪君劬。宵闻片籍，屏寐以须。失之皇皇，获之愉愉。抛裘喷炙，投玉捐珠。珍香宝茗，法绘名书。清谈晏对，日坐仙区。爱我维笃，弃我亦徐。怅其邈矣，临风永吁。
怀知诗 其十二 吴文定公
作者：祝允明
朝代：明

穆穆文定，渊渊金玉。风被四远，誉髦归淑。伊余小子，钦承在夙。籋云骏附，潜泥蠖伏。嗣林衔恤，閟息茅庐。扣户请益，拱肃趋隅。教曰勖旃，竭景劬书。默尔富获，单辞靡馀。选曹展丘，俾书皇纶。山房接夕，返楫同津。永言夙好，傍谂前闻。虚膺秪受，充然万珍。公耆后先，三四及门。一瞻百益，矧曰终身。望之如日，就之如云。大雅既丧，悼霣徒纷。
怀知诗 其十二 吴文定公
作者：祝允明
朝代：明

穆穆文定，渊渊金玉。风被四远，誉髦归淑。伊余小子，钦承在夙。籋云骏附，潜泥蠖伏。嗣林衔恤，閟息茅庐。扣户请益，拱肃趋隅。教曰勖旃，竭景劬书。默尔富获，单辞靡馀。选曹展丘，俾书皇纶。山房接夕，返楫同津。永言夙好，傍谂前闻。虚膺秪受，充然万珍。公耆后先，三四及门。一瞻百益，矧曰终身。望之如日，就之如云。大雅既丧，悼霣徒纷。肃肃文恪，有严我师。扣竭空鄙，博约兼资。片语必法，寸履皆规。甘雨中含，滋浃时熙。屡踬于征，靡辞有戚。公荐以升，黄阁有职。援呼曰三，导掖谟百。嗟予不肖，鼎冶负德。邦作封史，来相予总。谓言冢君，车迎馆奉。力襄怀报，宁公戾众。公往趣成，傍诮莫诵。公闻斯愠，命我专统。谓守载属，同群益汹。终亦靡克，公忾滋勇。有矢毕命，卒队兹恐。公归在堂，复侍函丈。三变泰如，扬休弥畅。湖山奠高，风霆下上。嗟子懦与，弗从以往。中星载回，遄失几杖。梁木既坏，吾将安放。司徒岩岩，四海具瞻。孰不敛衽，植偃砻顽。蒙逖以卑，霄丽泥蟠。讯之招之，令之曰前。旭日垂熙，温诲孔殷。昔我先公，政于晋阳。知公于童，拔立序庠。范之德行，训之典章。古道世用，启迪游扬。声诗书画，亦靡不详。曰尔国器，必成用光。公曰于乎，前德不忘。乃共之食，乃赐之帛。严威俨恪，靖庄允塞。拜赐必諴，餐德必实。一望弗再，有衔以讫。有华东阳，烨于吴门。古有遗高，展也兹存。孰为先生，秀降三辰。胸集万宝，手挥五云。九渊湛映，千茝齐芬。鹤跱霄逵，抗百风尘。维予二祖，式契且姻。亲公自髫，属于夕昕。齿惟父子，视犹季昆。聚晤员员，援推勤勤。谓子良史，左丘马班。谓子鹏运，直举横鶱。安知乘马，班如迍邅。终需于泥，以卒岁年。余既暮矣，公犹岿然。于何不臧，自遐不因。一往不复，追悔空辛。岂念平生，我思古人。昌哉我牧，百夫之特。瞬洞万棼，平吞四渤。经库储学，智囊韬识。鸾刀一振，百截以讫。吴材总升，胡特我特。载笑载言，载咏以绎。有作斯属，惭孤善述。冥留灵逝，奚赎身百。九京有知，有茹阗臆。陆缔于我，好也奕世。中丞汪汪，视实兄弟。翔泳殊能，逵磐别致。川梁无接，櫑镡遥契。南都于遘，日以文会。勖哉进修，驩然游艺。鸥鹭先盟，江湖结气。公绩平寇，尚克铭纪。首聚须臾，夙约载厉。迨登掌武，爰均四海。迹用地隔，礼有嫌废。穹渊契阔，恍若越世。恩谴公被，不才余弃。聚散忽再，幽明永异。终则群疑，始亦何讳。丹诚寸积，悠悠两在。天吴昼掠，鳌波夕沸。芒芒大壑，魂兮何寄。秀矣孝廉，名驹在谷。白玉清冰，碧梧翠竹。少游诸老，孤莺乔木。予家日见，匪暝维夙。黄庭晋度，朱弦汉曲。群公星落，长庚尔独。后生更仰，鸡群昂鹄。颓然顺化，行阅沧陆。修年默逝，亦可世哭。雅绪君断，更莫彼续。来英日富，风流绝目。前修履践，流膏碎馥。嗟子勤哉，堆箱叠腹。繄我与君，髧皓相逐。今我视众，如君我瞩。馀霜犹几，三叹不足。葑亦多彦，哿矣两朱。昆丘连璧，峄阳双梧。子出最后，遗风爽如。寒泉冬洁，菉竹秋臞。积百媚学，孰俪君劬。宵闻片籍，屏寐以须。失之皇皇，获之愉愉。抛裘喷炙，投玉捐珠。珍香宝茗，法绘名书。清谈晏对，日坐仙区。爱我维笃，弃我亦徐。怅其邈矣，临风永吁。
怀知诗 其十五 沈周先生
作者：祝允明
朝代：明

有华东阳，烨于吴门。古有遗高，展也兹存。孰为先生，秀降三辰。胸集万宝，手挥五云。九渊湛映，千茝齐芬。鹤跱霄逵，抗百风尘。维予二祖，式契且姻。亲公自髫，属于夕昕。齿惟父子，视犹季昆。聚晤员员，援推勤勤。谓子良史，左丘马班。谓子鹏运，直举横鶱。安知乘马，班如迍邅。终需于泥，以卒岁年。余既暮矣，公犹岿然。于何不臧，自遐不因。一往不复，追悔空辛。岂念平生，我思古人。
怀知诗 其十八 朱孝廉
作者：祝允明
朝代：明

秀矣孝廉，名驹在谷。白玉清冰，碧梧翠竹。少游诸老，孤莺乔木。予家日见，匪暝维夙。黄庭晋度，朱弦汉曲。群公星落，长庚尔独。后生更仰，鸡群昂鹄。颓然顺化，行阅沧陆。修年默逝，亦可世哭。雅绪君断，更莫彼续。来英日富，风流绝目。前修履践，流膏碎馥。嗟子勤哉，堆箱叠腹。繄我与君，髧皓相逐。今我视众，如君我瞩。馀霜犹几，三叹不足。
怀知诗 其十六 本郡使君南海林公
作者：祝允明
朝代：明

昌哉我牧，百夫之特。瞬洞万棼，平吞四渤。经库储学，智囊韬识。鸾刀一振，百截以讫。吴材总升，胡特我特。载笑载言，载咏以绎。有作斯属，惭孤善述。冥留灵逝，奚赎身百。九京有知，有茹阗臆。
怀知诗 其十四 韩尚书贯道
作者：祝允明
朝代：明

司徒岩岩，四海具瞻。孰不敛衽，植偃砻顽。蒙逖以卑，霄丽泥蟠。讯之招之，令之曰前。旭日垂熙，温诲孔殷。昔我先公，政于晋阳。知公于童，拔立序庠。范之德行，训之典章。古道世用，启迪游扬。声诗书画，亦靡不详。曰尔国器，必成用光。公曰于乎，前德不忘。乃共之食，乃赐之帛。严威俨恪，靖庄允塞。拜赐必諴，餐德必实。一望弗再，有衔以讫。
怀知诗 王文学履吉二首之一 其三
作者：祝允明
朝代：明
体裁：七言律诗

七十看花岁已残，始怜梅蕊照衰颜。河清可道遭逢易，驾俗深惭会合难。锦绣段间藏黼黻，骊龙珠抱媚江山。欲留光彩无穷事，心绪悠悠竹素间。
怀知诗 王文学履吉二首之二 其四
作者：祝允明
朝代：明
体裁：七言律诗

我居廛陌子沧洲，望隔江城各倚楼。共惜贾生违汉室，岂知王粲重荆州。青云尚恐终难附，白璧空怀未尽投。十载三都墙室满，不堪玄晏思悠悠。
怀知诗·顾明府荣夫
作者：祝允明
朝代：明

鸡山燕市每依依，此日都抛入洛衣。家近郁林公旧隐，门如彭泽令初归。空怜旧社惟君密，却笑无车访我稀。最爱沧浪池水好，几时同坐一方矶。入室芝兰始见熏，也知孤陋合离群。烟霄本自冥黄鹄，城市安能驻白云。震泽晚山青历历，漕湖秋水碧沄沄。相思只借中天月，会把清辉两地分。七十看花岁已残，始怜梅蕊照衰颜。河清可道遭逢易，驾俗深惭会合难。锦绣段间藏黼黻，骊龙珠抱媚江山。欲留光彩无穷事，心绪悠悠竹素间。我居廛陌子沧洲，望隔江城各倚楼。共惜贾生违汉室，岂知王粲重荆州。青云尚恐终难附，白璧空怀未尽投。十载三都墙室满，不堪玄晏思悠悠。独承华绪振芳尘，想见先公气魄新。开口只传前辈事，存心不共此时人。城中紫陌藏巢许，门外青山是主宾。布褐一逢埃土尽，谁言叔度贱还贫。舞勺歌诗把袂俦，白头俱换旧乌头。深怜武库空怀宝，却羡名宗独缀旒。击壤舍君谁作伴，看山无我不成游。酣歌李白襄阳曲，掌上隋珠国已收。薰茗清谈午夜陪，诗筒拂旦又飞来。应怜去日多来日，却见千回似一回。槐院定酬王祜志，兰庭休起卜商哀。红芳落尽青青在，始信松筠是德材。风雨床空坐独阑，分襟两见岁华残。萧条鸥鹭江湖阔，寂寞宫商草树寒。王谢风流吾子在，武功中外老夫单。怀君有句君应笑，不向沧浪共钓竿。行藏踪迹只云萍，一种神襟尔我形。清角痛悲鸣晋鄙，黄钟力挽向虞廷。丹山凤去尼丘叹，紫府龙归霅水灵。昨日书来泪盈把，南溟心语到东溟。渚萍漂泊合江蓠，并逐东流更不移。岂独松篁能晚节，共抛簪绂向明时。烟霞草树春容与，霄汉星辰夜陆离。惭愧逢人说桑梓，只如黄卷对光仪。文征屡北道空南，云锦才华织女惭。宗庙岂能瑚琏舍，蛟龙未许土泥弇。襟期天合胶投漆，光彩神惊玉在函。不见书来诵书序，相望浑欲泪毵毵。
思食豆腐
作者：祝允明
朝代：明

蹲鸱亦称野人肠，薯蓣还输菽乳良。轑釜不闻流素汞，堆槃无复截虹肪。旧知学士能为赞，今讶淮王不遗方。只恐南山归去后，苗稀未得快新尝。
怨诗
作者：祝允明
朝代：明

繁霜陨衰秋，万物无一欢。后稷苦望岁，仲尼唱猗兰。东海有憨龙，西崖有茕鸾。文王旧时操，极古无人弹。
悯时
作者：祝允明
朝代：明

巡游方罢乱离平，岂谓凶饥岁二更。桂玉断来钱货废，糟糠空后析骸争。焉知卜史言天道，尽望仁人辅圣明。三户可怜疮痏在，欲凭开凿了馀生。
悲秋
作者：祝允明
朝代：明

年年吟叹到悲秋，心语因循竟未酬。日似宝珠轻易掷，道如沧海等閒求。爱憎衮衮风千变，今古茫茫貉一丘。老子自怜深兴近，谯将双眼上南楼。荏苒来鸿去燕期，骚人切切有相宜。汉宫新调初翻叶，素女哀音半破丝。欲赋心怀无那意，少咨时事未能痴。长风短雨时时过，为暑为凉不可知。野老今年齐骑省，不从今日见毛斑。行过日月知多暇，坐爱星河不可攀。俯仰随时看物易，寻常谈事到身难。登登两屐江南阁，蒿目西风望子山。
悲秋·其一
作者：祝允明
朝代：明

年年吟叹到悲秋，心语因循竟未酬。日似宝珠轻易掷，道如沧海等閒求。爱憎衮衮风千变，今古茫茫貉一丘。老子自怜深兴近，谯将双眼上南楼。
悲秋·其三
作者：祝允明
朝代：明

野老今年齐骑省，不从今日见毛斑。行过日月知多暇，坐爱星河不可攀。俯仰随时看物易，寻常谈事到身难。登登两屐江南阁，蒿目西风望子山。
悲秋·其二
作者：祝允明
朝代：明

荏苒来鸿去燕期，骚人切切有相宜。汉宫新调初翻叶，素女哀音半破丝。欲赋心怀无那意，少咨时事未能痴。长风短雨时时过，为暑为凉不可知。
惠州西湖
作者：祝允明
朝代：明

西寺东城两幅图，长虹脊畔小浮屠。杭州惠郡都游遍，醉眼时将作石湖。
想得
作者：祝允明
朝代：明

斜阳流影入房栊，复绿重红掩映中。想得那人新睡起，倚床闲啮绣残绒。
戏为口号
作者：祝允明
朝代：明

远人羁客古今悲，昔日慵看惜别诗。六口一家分五处，争教不作断肠词。
戏为朱民部索齑
作者：祝允明
朝代：明

苏公屡欲传冰壶，此味能参自信吾。为语版曹朱学士，客厨争奈并锥无。
戏为毛百朋索炭
作者：祝允明
朝代：明

眉山羊肉会稽鹅，颇欲临池手未和。便可把君乌玉换，纸窗那得十眉呵。
戏作口号
作者：祝允明
朝代：明

道惠何曾惠，言宁又不宁。一春眠里过，三日水中行。坡老荔犹涩，陶公酒未成。哥哥浑不顾，枉费万千声。
戏作纪梦
作者：祝允明
朝代：明

何事高唐入梦游，淡云轻雨太温柔。瑶姬错认维摩婿，枕畔花人空抱裯。
戏简连博士
作者：祝允明
朝代：明

为问涧松夫子来，酒肠连日可曾开。天炎地陋佳宾少，眼底能无曲秀才。
戏题子畏墨竹
作者：祝允明
朝代：明

唐郎写竹如写字，正以风情韵度高。我解平章不能写，未曾分得凤凰毛。
戏题秉叔燕月之什
作者：祝允明
朝代：明

一饮琼浆骨不尘，五陵才子笔通神。帘前队队红妆坐，谁识当年姓沈人。无限香云不断霞，凤凰台下谪仙家。丹山碧水桃千树，不遇刘郎未是花。
戏题秉叔燕月之什·其一
作者：祝允明
朝代：明

一饮琼浆骨不尘，五陵才子笔通神。帘前队队红妆坐，谁识当年姓沈人。
戏题秉叔燕月之什·其二
作者：祝允明
朝代：明

无限香云不断霞，凤凰台下谪仙家。丹山碧水桃千树，不遇刘郎未是花。
戴文进小幅
作者：祝允明
朝代：明

峭壁遥撑落照危，蜿蜿曲陇绕脩陂。前头径转峰回境，说与时人定不知。
戴文进松崖
作者：祝允明
朝代：明

阴崖万古县，横出千岁松。中有落涧遥，怒跃数白龙。长年不闻声，发卷耳欲聋。远楚夕莽苍，町疃回照红。此域万物静，尚有坐二翁。何必非夷齐，破衣萧萧风。
戴文进风雨归舟图
作者：祝允明
朝代：明

黄陵庙下潇湘浦，西风作寒东作雨。鹧鸪啼舌到无声，谁管行人望家苦。柳州刺史幸不违，长沙太傅音尘非。翠蛾班管在何处，万古重华呼不归。
招凤辞送弹琴杨三游金陵
作者：祝允明
朝代：明

玄桐挂朱丝，碧轸黄金徽，独抱登高台。坐石上，时一挥，清商不如清角悲。凤来归，凤来归，高台红日丽秋晖。秋晖欲落兮，凤来不来。
拟伤乱
作者：祝允明
朝代：明

楚氛望方恶，鲁战谟未谐。晋籴每多闭，秦饥良可哀。三精塞祲雾，旸雨更为灾。巴蜀风尘暝，关河士马来。洪流灭阡陌，沟市盈饥骸。岂无眠戈誓，慷慨击楫才。夏屋既漂摇，郊垒多崩隤。桢干可相寻，松柏亦已摧。天王下制诏，仁声九域开。庶几赳赳客，犹上黄金台。
挽歌诗
作者：祝允明
朝代：明

清晨出阊门，丹旗何飞翻。问之路傍人，新鬼即幽坟。翘望旗中题，知吾夙所敦。昨朝华屋间，哑哑相笑言。日月略流转，幽明已异门。昔时强仁义，兹辰声益尊。属徒送自返，妇子亦一喧。君独长甘眠，不知悲与欣。由兹寿无垠，万秋如一昏。零霜杀宵草，绕山游微魂。游魂不复贵，所慰行节存。
挽沈材广
作者：祝允明
朝代：明

当年校艺每同君，长羡昂昂鹤在群。半点功名骰子选，一时声价战场文。空斋老菊啼秋露，高冢新松起暮云。人世漫哀冥世慰，满枝芳桂散华芬。
挽都良玉
作者：祝允明
朝代：明

曾为瓜圃平生传，今读东阳哭死诗。彫谢不禁前辈叹，风仪长系后人思。林猿惊上新华表，鸥鸟来衔旧钓丝。轩冕知非公素愿，凤毛方占上林枝。
挽陕妇人
作者：祝允明
朝代：明

岂谓中途失少君，断琴残瑟乱纷纷。梨花寒食夫君梦，知逐秦台几处云。
故相延陵文定公孙仁冠弁窃喜为诗亦以遗之
作者：祝允明
朝代：明

四海吴夫子，成人见冢孙。礼应先雀弁，欢满及龙门。紫鷟非家瑞，芳兰是国根。便看瑚琏就，触目有师存。
故福建佥宪陈公直道祠五十韵
作者：祝允明
朝代：明

日月悬臣道，乾坤辟圣猷。丹青开庙貌，风烈见英庥。宝历三光合，鸿钧一气流。哲人当上瑞，畿服产南镠。灵派分妫汭，洪条发太丘。修文登石室，射策步瀛洲。藩府旬宣重，河阳惠爱稠。推丹置人腹，囊皂达民忧。岂谓褫鞶带，仍从把铚耰。十年依大岳，一旦起西畴。再属金闺籍，还乘绣使驺。臣心知不贰，帝德若为酬。柱砥千回浪，霜飞六月秋。触邪惟豸性，批逆岂龙谋。范进唐宗典，苏陈陆相筹。缉熙光圣业，取善在旁求。大学存条目，遗编可绎紬。意诚缘物格，心正乃身修。利病非无实，安危固有由。愿防多内欲，乞斩佞人头。一疏朝封入，三言夕抒投。桁杨来孟博，贯索下酂侯。耄稚爰书没，姬姜织室幽。一家连廿口，五载作孤囚。白璧尘埃尽，青阳造化周。日华临凤扆，天语出龙楼。岂独除罗网，重教侍冕旒。玉磨谁可磷，金鍊转难柔。按辔抨藩国，飞章速转邮。嘉谟应削濞，雅志欲安刘。天震雷霆怒，霜号草木愁。国书当极典，臣节果何尤。祗见义为命，不知生可偷。吏持三尺法，人哭一生休。政化权衡准，恩厖渤澥浮。解维归北阙，迁秩按南州。地肃山无警，波恬海可游。狐丛斥魈魍，雀角绝哗咻。叔度来何暮，渊明去莫留。车悬桑梓重，山隐桂枝樛。箕尾星辰接，龙蛇日月遒。英灵长宇宙，声节岂浮沤。主际唐虞圣，恩非关比俦。朝廷为世计，章典复公收。懿德人惟好，群公志并优。学祠崇秩进，营兆谨封修。载睹专清庙，时闻荐洁羞。浚培知水木，绍述美箕裘。直道黄扉扁，名篇文梓裒。终天弘劝在，王化正悠悠。
方吴二子偿金之什
作者：祝允明
朝代：明

读罢偿金记，直疑无此人。唐君解言语，高义不成尘。
方烈妇诗
作者：祝允明
朝代：明

芙蕖托藕根，藕折芙蕖萎。雄剑出土中，雌剑飞相随。桐城有女姚，嫁事方家郎。贞心两松柏，信誓双鸳鸯。方郎中路陨，女姚治其丧。明朝郎入土，何事妾不亡。妾有十尺丝，玉质奄从化。一夜寒霰零，兰枯蕙亦谢。煌煌双白璧，合瘗南山冈。宛宛两柔荑，为人挈三纲。旌书下万乘，烈声腾九有。九原多杂臣，试问方家妇。
旅情
作者：祝允明
朝代：明

旅食惭工部，分携念孟光。岁时临俎豆，风露警衣裳。满月当春面，明霞见晚妆。情怀宜自遣，看是买臣乡。
无题
作者：祝允明
朝代：明

亭角楼窗取次凭，东风不送笑歌声。山村水郭城西路，却放朝云此处行。
无题
作者：祝允明
朝代：明

再降微之与牧之，依然记得转轮时。玭珠作性收圆业，银粉流香畅艳辞。紫凤占祥群玉府，金莺栖尽好花枝。宜公正是青春日，两鬓光华未染丝。
无题
作者：祝允明
朝代：明

强笑争禁别恨牵，病容憔瘦性依然。梨花小院留人坐，罗帐灯昏梦二年。
早春江行
作者：祝允明
朝代：明

五十六年行役身，又漂萍叶及初春。桕灯向壁吟残句，江雨敲窗梦故人。莺啭上林空倚醉，月生南浦几伤神。还家想得儿童笑，毛发苍浪绿绶新。
昆山清真观
作者：祝允明
朝代：明

疑分疑幻海中洲，只恐人间无此谋。殿影四围浮碧沚，钟声十里出丹楼。仙人示象书仍在，道士无鹅字少求。至竟今宵为旅客，幸来何事不微留。
昆福寺
作者：祝允明
朝代：明

坏阁尚岧峣，寒房绕寂寥。木撑危殿角，草出断碑腰。门钥凝尘灭，香炉火气销。竟空惟佛观，亦自有荣彫。
春夜怀郑河源
作者：祝允明
朝代：明

传里诗筒两度过，河源君子近如何。甘棠昼永迷青野，芳杜春深覆绿波。两地颇同多枳棘，九州何处奏弦歌。唯应知己情难舍，早晚疏踪入薜萝。
春日醉卧戏效太白
作者：祝允明
朝代：明

春风入芳壶，吹出椒兰香。累酌无劝酬，颓然倚东床。仙人满瑶京，处处相迎将。携手观大鸿，高揖辞虞唐。人生若无梦，终世无鸿荒。
春游虎丘杂题（一首）
作者：祝允明
朝代：明

春光满郊野，吾独爱西丘。碧水一池定，白云千顷流。散人歌小海，幼伎拨箜篌。远著谢公屐，高登王粲楼。人生一杯酒，又是一年游。醉扶红袖上飞楼，又是新年第一游。欲拨诗肠重进酒，误将纤笋触箜篌。
晚上吴山风雨骤至
作者：祝允明
朝代：明

东望海门门忽开，松风十月滚轻雷。山眉一点云拖黑，知是龙王送雨来。
暮岭归樵图
作者：祝允明
朝代：明

吴山岭头风萧萧，吴山落晖红抹腰。蜿蜒鸟道自能认，只在山中非市朝。烧薪暖酒换鱼煮，五十行歌气如虎。朱翁侧足金马门，吾侬未舍无媒路。
暮春山行
作者：祝允明
朝代：明

小艇出横塘，西山晓气苍。水车辛苦妇，山轿冶游郎。麦响家家碓，茶提处处筐。吴中好风景，最好是农桑。
曹民部藏何太守山水障歌
作者：祝允明
朝代：明

苍烟横晚江，江树不可辨。远山虢国眉，近山鬒不变。谁将元气夜半翻，凌乱少陵好东绢。幽人绝流一苇航，应恨可人不相见。千村万落路不通，恐有闭门忘世翁。孔明渐老安石卧，谁为苍生起卧龙。须臾云树开苍茫，始识九疑分潇湘。良工出自何水部，妙思已落陈思王。陈思王，今葛谢，袖中翛翛有造化。萧斋晏坐对图画，时发云霖润天下。
月乌篇
作者：祝允明
朝代：明

吾乡沈郎字仲宽，为我遥索月乌篇。月乌喻孝与客旅，二者未知心所安。孝为百行大且初，鸟中曾参人不如。吾闻沈郎孝且才，即此乃是曾之徒。寒光满林莫返哺，哑哑叫断肠欲枯。我今南飞依棘枝，为子仰天强哦诗。乌啼月落粤山低，一夜魂游吴苑西。
月槎
作者：祝允明
朝代：明

老夫欲问广寒事，只欠扁舟渡海云。闻有月槎须借我，授来灵诀却传君。
月泉篇
作者：祝允明
朝代：明

道人号月泉，邀作月泉篇。道院常有月，道院本无泉。石坛空歌罢，斜倚长松眠。竽籁尽沉寂，云烟纷绵联。上有黄玉顶，下有碧瑶渊。心赏极神畅，不测何名天。恍然欠伸双瞳开，手握碧萝，脚蹑紫苔。犹是朝元之宇，步虚之台。人间少玄境，况此百肆万火中，安有广寒与蓬莱。吾闻太湖之傍、洞天之幽，千山绕缭相罗周。其间飞珠喷玉，贯穿漱涤多异流。夜夜玉镜飞上千山头，来印万壑金波滉漾寒光浮。姮娥下浴魈魅避，眼波瑩照大九州。授仙老以玉诀，与三光而俱留。道人已自梦中受得金锁流珠之洞文，吞黄月而饮上池，舞贝阙而遨蓬丘。世间月泉空悠悠，轩辕之孙尔同俦。胸有日月袖有海，能为道人作此讴。向来院字多垢浊，勿将灵诠语蜉蝣。
月泉篇
作者：祝允明
朝代：明
体裁：古风

道人号月泉，邀作月泉篇。道院常有月，道院本无泉。石坛空歌罢，斜倚长松眠。竽籁尽沉寂，云烟纷绵联。上有黄玉顶，下有碧瑶渊。心赏极神畅，不测何名天。恍然欠伸双瞳开，手握碧萝，脚蹑紫苔。犹是朝元之宇，步虚之台。人间少玄境，况此百肆万火中，安有广寒与蓬莱。吾闻太湖之傍、洞天之幽，千山绕缭相罗周。其间飞珠喷玉，贯穿漱涤多异流。夜夜玉镜飞上千山头，来印万壑金波滉漾寒光浮。姮娥下浴魈魅避，眼波莹照大九州。授仙老以玉诀，与三光而俱留。道人已自梦中受得金锁流珠之洞文，吞黄月而饮上池，舞贝阙而遨蓬丘。世间月泉空悠悠，轩辕之孙尔同俦。胸有日月袖有海，能为道人作此讴。向来院字多垢浊，勿将灵诠语蜉蝣。
月潭
作者：祝允明
朝代：明

南溟分取一泓开，便作嫦娥玉镜台。魄漾虚金澄万有，光寒凝碧浸三台。蛟龙且抱明珠卧，蟾兔能将桂子来。平夺霓裳与云锦，却怜博望乏仙才。
未足句
作者：祝允明
朝代：明

却恨风光同万里，眼看百里不能归。忧国天高惟有梦，思家怀近不能归。
未足句·其一
作者：祝允明
朝代：明

却恨风光同万里，眼看百里不能归。
未足句·其二
作者：祝允明
朝代：明

忧国天高惟有梦，思家怀近不能归。
杂吟
作者：祝允明
朝代：明

青阳肇物观，披览川隰外。草木寒不荣，玄鸟阒未至。高原有松柏，亦为蠹虫败。繁华须臾间，后凋亦自贵。惟望多麦禾，麦禾可卒岁。春日欣载阳，凄飙霾曀蒙。玄云何许集，昼夜弥衡穹。孤阳秉光淑，元化潜开通。高楼临道院，舒目乔林端。天际浮云开，遥见江上山。山中有禹书，竹简锁石函。我欲往求之，试寻古道观。惟恐云复合，驾言空去还。凤皇粲德文，和鸣亦嘒嘒。举世未曾见，众口称丽美。唐虞有至治，千载盛传闻。学者抱典谟，终年向人论。舜死凤不来，寒士长欣欣。
杂吟·其一
作者：祝允明
朝代：明

青阳肇物观，披览川隰外。草木寒不荣，玄鸟阒未至。高原有松柏，亦为蠹虫败。繁华须臾间，后凋亦自贵。惟望多麦禾，麦禾可卒岁。
杂吟·其三
作者：祝允明
朝代：明

高楼临道院，舒目乔林端。天际浮云开，遥见江上山。山中有禹书，竹简锁石函。我欲往求之，试寻古道观。惟恐云复合，驾言空去还。
杂吟·其二
作者：祝允明
朝代：明

春日欣载阳，凄飙霾曀蒙。玄云何许集，昼夜弥衡穹。孤阳秉光淑，元化潜开通。
杂吟·其四
作者：祝允明
朝代：明

凤皇粲德文，和鸣亦嘒嘒。举世未曾见，众口称丽美。唐虞有至治，千载盛传闻。学者抱典谟，终年向人论。舜死凤不来，寒士长欣欣。
杂诗
作者：祝允明
朝代：明

凤凰执圣符，有道乃来仪。白鹤抱仙姿，俗士每豢之。栖啄非梧竹，腥秽苟羁縻。鸢戾与鹰挚，性在哺雏雌。翩翩遵渚雁，噭噭鸣声悲。青冥一举翼，万里乃通岐。洁食荻中粟，渴饮清川湄。孤翔无乱偶，高风羞诡随。
杂题画景·其二
作者：祝允明
朝代：明
体裁：七言绝句

柳风欺水细生鳞，山色浮空澹抹银。总道江南风景好，从来都让罱泥人。
杂题画景·其四
作者：祝允明
朝代：明
体裁：七言绝句

历乱茅堂草树深，隐居踪迹杳难寻。只因独自携琴去，小荅松篁太古音。
杂题画景三十一首·其一
作者：祝允明
朝代：明

秋浸具区天地寒，老崖垂脚怒龙蟠。仙人夜半骑龙去，木客潜窥古灶丹。
杂题画景三十一首·其七
作者：祝允明
朝代：明

滃合浮云晚放晴，溪山相照寂无声。不知问字人何处，门外孤舟尽日横。
杂题画景三十一首·其三
作者：祝允明
朝代：明
体裁：七言绝句

江曲柴门日自关，夕阳舟楫断萍间。寒流远近长如玉，流过渔矶便不閒。
杂题画景三十一首·其三十
作者：祝允明
朝代：明

落日采薇归，萧萧两布衣。尔来人采少，春雨长顽肥。
杂题画景三十一首·其三十
作者：祝允明
朝代：明

落日采薇归，萧萧两布衣。尔来人采少，春雨长顽肥。灵岩好个景，凿得不成山。人自要头白，山头也会斑。秋浸具区天地寒，老崖垂脚怒龙蟠。仙人夜半骑龙去，木客潜窥古灶丹。断崖横截傲崇冈，风叶满林斜日黄。十岁采薪多伴侣，不知翁子有他肠。江曲柴门日自关，夕阳舟楫断萍间。寒流远近长如玉，流过渔矶便不閒。五月江湖风雨多，钓矶平没夜来波。深林中有扬雄宅，莫怪时人载酒过。云母薄梳青石发，水花肥点碧荷钱。树根一坐空山老，不许时人问岁年。赤城霞断逗秋晖，阊阖风高不耐衣。极目水天无了际，先生何处朗吟飞。滃合浮云晚放晴，溪山相照寂无声。不知问字人何处，门外孤舟尽日横。面面青山曲曲溪，流云易度石墙低。苔生任把门踪合，鹤返容教树杪栖。琅琊台顶太山杪，我欲去登须御风。稽首东皇拱双手，金乌高捧一轮红。烂银盘圆一千里，白玉髓喷三万重。老蛟背驮龙女泣，百斛宝珠抛海东。霞捲夕阳天外天，抗风疏柳几枝偏。抛将湿网坡头晒，且旁网边乘醉眠。暗崖悬立玉龙飞，怒蹴层冰万马齐。半夜哀音和空谷，愁翻木客唤猿啼。玄文草罢坐川湄，川与心同清静时。此地可忘新汉事，莫将轻易与人知。溪桥回转鸟声微，杖屦萧萧两布衣。不是耕夫出莘野，秋风落日采薇归。老石空林了此生，一江秋水对人清。扁舟若为求鱼出，莫向茆亭脚下行。柳风欺水细生鳞，山色浮空澹抹银。总道江南风景好，从前都让罱泥人。天空地阔偶相逢，散漫寒流砢閜松。不用方舟细商略，到头岐路总难同。花满百花潭北庄，无人同出碧鸡坊。因风竹叶浮巾翠，落地松花上屐香。寂历茅堂草树深，隐居踪迹杳难寻。直应独自携琴去，小答松篁太古音。覆有高林载有苔，石公木客可参陪。山居事业略完具，只是无人肯入来。破屋依依寂寞滨，千山头白树存身。洛阳县令曾知否，中有饥吟僵卧人。阔屦宽袍顶不巾，天和拍拍面浮春。横拖杖子前山去，知是人间不吏人。秋水浮船五尺深，也无情事到讴吟。十年荡桨无人问，却有飞鸿识我心。溪林元不择人清，自少人来向此行。若使行人多此处，谢安何必有高情。岩谷空明溪水冷，高人据梧目若瞑。行留坐卧都不省，短发长风弄疏影。桃花柳花覆春洲，燕儿鱼儿迎客舟。青天白云紫翠嶂，虚桥小浦回环流。吟诗写画似参禅，不向他人被里眠。生公堂前点头石，天平山上白云泉。曾到和宁市上来，江山满壁照人开。都输此幅丹阳景，回首烟花暗凤台。柳娘标格重经眼，玉屑珠尘满扇头。彷佛和宁街上见，桃花杨柳障春羞。
杂题画景三十一首·其三十一
作者：祝允明
朝代：明

灵岩好个景，凿得不成山。人自要头白，山头也会斑。
杂题画景三十一首·其九
作者：祝允明
朝代：明

琅琊台顶太山杪，我欲去登须御风。稽首东皇拱双手，金乌高捧一轮红。
杂题画景三十一首·其二
作者：祝允明
朝代：明

断崖横截傲崇冈，风叶满林斜日黄。十岁采薪多伴侣，不知翁子有他肠。
杂题画景三十一首·其二十
作者：祝允明
朝代：明

覆有高林载有苔，石公木客可参陪。山居事业略完具，只是无人肯入来。
杂题画景三十一首·其二十一
作者：祝允明
朝代：明

破屋依依寂寞滨，千山头白树存身。洛阳县令曾知否，中有饥吟僵卧人。
杂题画景三十一首·其二十七
作者：祝允明
朝代：明

吟诗写画似参禅，不向他人被里眠。生公堂前点头石，天平山上白云泉。
杂题画景三十一首·其二十三
作者：祝允明
朝代：明

秋水浮船五尺深，也无情事到讴吟。十年荡桨无人问，却有飞鸿识我心。
杂题画景三十一首·其二十九
作者：祝允明
朝代：明

柳娘标格重经眼，玉屑珠尘满扇头。彷佛和宁街上见，桃花杨柳障春羞。
杂题画景三十一首·其二十二
作者：祝允明
朝代：明

阔屦宽袍顶不巾，天和拍拍面浮春。横拖杖子前山去，知是人间不吏人。
杂题画景三十一首·其二十五
作者：祝允明
朝代：明

岩谷空明溪水冷，高人据梧目若瞑。行留坐卧都不省，短发长风弄疏影。
杂题画景三十一首·其二十八
作者：祝允明
朝代：明

曾到和宁市上来，江山满壁照人开。都输此幅丹阳景，回首烟花暗凤台。
杂题画景三十一首·其二十六
作者：祝允明
朝代：明

桃花柳花覆春洲，燕儿鱼儿迎客舟。青天白云紫翠嶂，虚桥小浦回环流。
杂题画景三十一首·其二十四
作者：祝允明
朝代：明

溪林元不择人清，自少人来向此行。若使行人多此处，谢安何必有高情。
杂题画景三十一首·其五
作者：祝允明
朝代：明

云母薄梳青石发，水花肥点碧荷钱。树根一坐空山老，不许时人问岁年。
杂题画景三十一首·其八
作者：祝允明
朝代：明

面面青山曲曲溪，流云易度石墙低。苔生任把门踪合，鹤返容教树杪栖。
杂题画景三十一首·其六
作者：祝允明
朝代：明

赤城霞断逗秋晖，阊阖风高不耐衣。极目水天无了际，先生何处朗吟飞。
杂题画景三十一首·其十
作者：祝允明
朝代：明

烂银盘圆一千里，白玉髓喷三万重。老蛟背驮龙女泣，百斛宝珠抛海东。
杂题画景三十一首·其十一
作者：祝允明
朝代：明

霞捲夕阳天外天，抗风疏柳几枝偏。抛将湿网坡头晒，且旁网边乘醉眠。
杂题画景三十一首·其十七
作者：祝允明
朝代：明

天空地阔偶相逢，散漫寒流砢閜松。不用方舟细商略，到头岐路总难同。
杂题画景三十一首·其十三
作者：祝允明
朝代：明

玄文草罢坐川湄，川与心同清静时。此地可忘新汉事，莫将轻易与人知。
杂题画景三十一首·其十九
作者：祝允明
朝代：明

寂历茅堂草树深，隐居踪迹杳难寻。直应独自携琴去，小答松篁太古音。
杂题画景三十一首·其十二
作者：祝允明
朝代：明

暗崖悬立玉龙飞，怒蹴层冰万马齐。半夜哀音和空谷，愁翻木客唤猿啼。
杂题画景三十一首·其十五
作者：祝允明
朝代：明

老石空林了此生，一江秋水对人清。扁舟若为求鱼出，莫向茆亭脚下行。
杂题画景三十一首·其十八
作者：祝允明
朝代：明
体裁：七言绝句

花满百花潭北庄，无人同出碧鸡坊。因风竹叶浮巾翠，落地松花上屐香。
杂题画景三十一首·其十六
作者：祝允明
朝代：明

柳风欺水细生鳞，山色浮空澹抹银。总道江南风景好，从前都让罱泥人。
杂题画景三十一首·其十四
作者：祝允明
朝代：明

溪桥回转鸟声微，杖屦萧萧两布衣。不是耕夫出莘野，秋风落日采薇归。
杂题画景三十一首·其四
作者：祝允明
朝代：明

五月江湖风雨多，钓矶平没夜来波。深林中有扬雄宅，莫怪时人载酒过。
杜兰香再通玉期
作者：祝允明
朝代：明

墉城冥约久茫茫，半夜飙轮送远香。月堕云中千里易，玉生田下十年长。榆花会结填河驾，琼液寻倾止渴汤。何日秦楼缘事了，一声横玉两文凰。
松寿
作者：祝允明
朝代：明

陶径曾蒙元亮抚，君家今辱武功题。护持长使松无恙，桑梓清阴百岁齐。手种长松已合围，翩然骑鹤海天飞。月明露下虬枝冷，不见人归见鹤归。
松寿·其一
作者：祝允明
朝代：明

陶径曾蒙元亮抚，君家今辱武功题。护持长使松无恙，桑梓清阴百岁齐。
松寿·其二
作者：祝允明
朝代：明

手种长松已合围，翩然骑鹤海天飞。月明露下虬枝冷，不见人归见鹤归。
林鸟
作者：祝允明
朝代：明

无柰恩情密，临别自依依。思君如林鸟，同宿不同飞。与君如林鸟，暂聚遝长离。得夜乃共宿，入明不同飞。
林鸟·其一
作者：祝允明
朝代：明

无柰恩情密，临别自依依。思君如林鸟，同宿不同飞。
林鸟·其二
作者：祝允明
朝代：明

与君如林鸟，暂聚遝长离。得夜乃共宿，入明不同飞。
柬松江马别驾
作者：祝允明
朝代：明

螭端风采久堂堂，汉室忧民牧守良。淮甸已知烦汲黯，云间今喜得王祥。霜寒碧落横雕鹗，日丽丹崖舞凤凰。犹记观梅向东阁，缊袍长带岁寒香。
柳枝
作者：祝允明
朝代：明

夹汴春来千万枝，绿阴随处缚金羁。殷勤休负东风意，曾把青芽细细吹。紫泉宫外晓烟和，万绿条含太液波。只有帝家春色好，争禁人世别离多。树犹如此我何堪，长笑殷郎气不男。若见女儿腰十五，一生踪迹只江潭。隋家萧后解伤春，内苑亲栽几树新。出塞归唐春渐老，美人思树树思人。白家只说舞腰肢，不把红妆斗翠眉。嬴得美人怜又妒，一时都不爱花枝。营门只阻羽葆幢，争似连云荫漕艭。护国清风四十里，百年人说老平江。
柳枝·其一
作者：祝允明
朝代：明

夹汴春来千万枝，绿阴随处缚金羁。殷勤休负东风意，曾把青芽细细吹。
柳枝·其三
作者：祝允明
朝代：明

树犹如此我何堪，长笑殷郎气不男。若见女儿腰十五，一生踪迹只江潭。
柳枝·其二
作者：祝允明
朝代：明

紫泉宫外晓烟和，万绿条含太液波。只有帝家春色好，争禁人世别离多。
柳枝·其五
作者：祝允明
朝代：明

白家只说舞腰肢，不把红妆斗翠眉。嬴得美人怜又妒，一时都不爱花枝。
柳枝·其六
作者：祝允明
朝代：明

营门只阻羽葆幢，争似连云荫漕艭。护国清风四十里，百年人说老平江。
柳枝·其四
作者：祝允明
朝代：明

隋家萧后解伤春，内苑亲栽几树新。出塞归唐春渐老，美人思树树思人。
梅隐居
作者：祝允明
朝代：明

平生不识人间路，万树琼瑶锁竹关。刚为索诗城市去，杖藜今始出孤山。
梦与表弟王制彝卿表甥陈鳌子鱼散步河曲鳌邀饮其室觉而赋之写似二子
作者：祝允明
朝代：明

三人连袂阊阖行，二少年弟一老兄。莫言蒹葭倚高树，芳菲润映苍枝荣。鱼也有酒旨且多，彝也起舞我也歌。渭阳棠杕声相和，明日可如今日何。
梦作月山独步歌
作者：祝允明
朝代：明

不忿白日尘，宵赏有灵悦。山蹊任襟入，不必有昔辙。石淙长写韵，风林时落叶。冻狖僵石霜，跃鳞触潭月。山空夜深静，魈鬼时出灭。自非返冥极，谁能畏城阙。
梦唐寅徐祯卿
作者：祝允明
朝代：明

唐生白虹宝，荆砥夙磨磷。江河鲲不徙，鲁野遂戕麟。徐子十□周，邃讨务精纯。遑遑访魏汉，北学中离群。伊余守初质，温故以知新。谁出不由户，貌别情还均。浊世二三子，厌弃犹为人。相逢靡幽明，隔域岂不亲。兹涂无尔我，相泯等一真。昔亦念张孺，犹能逐冥尘。
梦啖菜甚美
作者：祝允明
朝代：明

王醴侯鲭信祸胎，露茎霜叶是琼瑰。如今才享天家福，净洗饕肠待尔来。
梦故人
作者：祝允明
朝代：明

今古悠悠老客心，酬知何必接兰襟。争怜寂寞卢生枕，还恐凄凉子敬琴。吴苑此中非旧社，越江南去是□林。纸窗秃笔聊成赋，风弄清灯夜点沈。
梦故知
作者：祝允明
朝代：明

气涵珍玉语良金，不论穷通话尽心。枕上一时南北海，半窗梅影月阴阴。
梦游
作者：祝允明
朝代：明

航苇缘曲溪，峡深溪转幽。滢靓水气甘，葱苍木荫稠。空舠孤持楫，愈入世弥遒。步履穷竖亥，秪此适余舟。虫鸟元共性，非契我何求。予行物已隔，极境愈欲至。独有仙巢子，被发跪云内。栖岩玩颓阳，流谷响清喟。须臾始云觏，伺我九千岁。海中多真人，徒美遐不值。琅霄有飙轮，中夜以为会。
梦游·其一
作者：祝允明
朝代：明

航苇缘曲溪，峡深溪转幽。滢靓水气甘，葱苍木荫稠。空舠孤持楫，愈入世弥遒。步履穷竖亥，秪此适余舟。虫鸟元共性，非契我何求。
梦游·其二
作者：祝允明
朝代：明

予行物已隔，极境愈欲至。独有仙巢子，被发跪云内。栖岩玩颓阳，流谷响清喟。须臾始云觏，伺我九千岁。海中多真人，徒美遐不值。琅霄有飙轮，中夜以为会。
次韵奉和左辖方公紫薇东阁之咏
作者：祝允明
朝代：明

仙楼十二大瀛东，何日移来此地雄。分省势依纶阁重，栽花种与禁闱同。文书静向高明处，星宿芒寒把握中。知是望京丹悃切，凌烟早晚圣恩浓。
次韵奉和方伯汤公回銮志喜之什
作者：祝允明
朝代：明

五云遥捧翠华归，北极芒寒万象依。关塞岩岩分地险，金汤面面自天围。圣图六马知能驭，永命三灵未待祈。岭海小臣从国老，中宵魏阙梦魂飞。
次韵得之看梅
作者：祝允明
朝代：明

江梅不畏寒，时至开如霰。瑰姿静在野，卧病不得见。国士抱奇宝，端居察时变。杖策出城市，蒿莱满荒甸。遐寻得幽赏，独对姑射面。化泰草木蕃，时闭贤不见。无禾比两岁，□□将九县。分圭善会计，弃士如土贱。俗儒诵腐简，乡子乐耽燕。熹歌唐虞授，复誉汤武战。子有经世怀，待贾不自献。神威盛龙熊，奇秘卷帐钤。时节会应求，风虎期非晏。巍然奋载绩，志沛声亦建。
次韵沈先生后游虞山初得奇境
作者：祝允明
朝代：明

虎头只自爱吾庐，题赏应嫌此是初。大抵未容人独受，向来刚道妙无余。屏回窈窕金蕖净，帘挂玲珑玉液虚。却笑老禅终勘事，相逢先已口嘘嘘。
次韵答河源郑侯见赠
作者：祝允明
朝代：明

千古高风一日还，摩挲尘眼对清颜。且烦元亮为彭泽，终使羊公重岘山。渤海未容蠡瓣测，女萝犹许兔丝攀。劳君乞与山阴谱，借取仁言此谕顽。
次韵表弟蒋煜及门生翁敏见赠喜予归田之作四首
作者：祝允明
朝代：明

中条不改旧王官，犹喜书淫共士安。汉女红颜非自误，阮公白眼向谁看。农人问稼教多秫，道士裁筠赠作冠。日喜车来皆长者，秪应姻旧倍添欢。荷锄欣种渊明田，坦腹还如懒孝先。登山自蜡平生屐，载酒时过远近船。焉知鱼鸟升沉性，齐得椿菌小大年。却笑人间心尚在，欲将青史订愚贤。忙是挥毫静弈棋，雕阑日转梦回迟。时从王右军临帖，戏学张京兆画眉。傍水近开三益径，停云徐咏四愁诗。新来最满平生意，楼上看山独坐时。高眠不怕唤当关，一月华胥游未还。意在可兼无可处，身居材与不材间。琼敷玉藻六七子，金雀雅头十二鬟。愧有金陵无李白，栖霞即是虎丘山。
次韵表弟蒋煜及门生翁敏见赠喜予归田之作四首·其一
作者：祝允明
朝代：明

中条不改旧王官，犹喜书淫共士安。汉女红颜非自误，阮公白眼向谁看。农人问稼教多秫，道士裁筠赠作冠。日喜车来皆长者，秪应姻旧倍添欢。
次韵表弟蒋煜及门生翁敏见赠喜予归田之作四首·其三
作者：祝允明
朝代：明

忙是挥毫静弈棋，雕阑日转梦回迟。时从王右军临帖，戏学张京兆画眉。傍水近开三益径，停云徐咏四愁诗。新来最满平生意，楼上看山独坐时。
次韵表弟蒋煜及门生翁敏见赠喜予归田之作四首·其二
作者：祝允明
朝代：明

荷锄欣种渊明田，坦腹还如懒孝先。登山自蜡平生屐，载酒时过远近船。焉知鱼鸟升沉性，齐得椿菌小大年。却笑人间心尚在，欲将青史订愚贤。
次韵表弟蒋煜及门生翁敏见赠喜予归田之作四首·其四
作者：祝允明
朝代：明

高眠不怕唤当关，一月华胥游未还。意在可兼无可处，身居材与不材间。琼敷玉藻六七子，金雀雅头十二鬟。愧有金陵无李白，栖霞即是虎丘山。
次韵郡守胡公太湖二首
作者：祝允明
朝代：明

名山大川邦域内，澄波皓月方舟中。鱼龙窟室藏诸有，天水鸿濛望并空。禹功想像三江入，唐风浩荡九州通。兹辰更为方舆重，帝遣诸侯问上公。地轴钩横海岳牵，咸池直下具区连。封疆何计吴越限，光景长涵舜禹天。白鸟舞波摇定日，骊龙归洞落腥烟。木奴万个安能住，不是元公即上仙。
次韵郡守胡公太湖二首·其一
作者：祝允明
朝代：明

名山大川邦域内，澄波皓月方舟中。鱼龙窟室藏诸有，天水鸿濛望并空。禹功想像三江入，唐风浩荡九州通。兹辰更为方舆重，帝遣诸侯问上公。
次韵郡守胡公太湖二首·其二
作者：祝允明
朝代：明

地轴钩横海岳牵，咸池直下具区连。封疆何计吴越限，光景长涵舜禹天。白鸟舞波摇定日，骊龙归洞落腥烟。木奴万个安能住，不是元公即上仙。
次韵郡守胡公阅城登姑苏台
作者：祝允明
朝代：明

六门车马簇飞埃，小垒依稀说旧台。暇日暂迂羊傅驾，他年便是岘山隈。勾吴于越千秋梦，范蠡西施一种才。麋鹿绮罗都不见，紫烟终古锁荒苔。
次韵郭令虎丘千顷云夜坐
作者：祝允明
朝代：明

峰顶云擎塔，门前路接城。到山先见寺，近市不闻声。吊古身逾幻，凭高酒易醒。奇中更奇处，风度县楼更。登山向落晖，曙色又熹微。不到上方寂，安知尘境低。池星辉国剑，松露晕朝衣。民事忧方切，陶公莫谓非。
次韵郭令虎丘千顷云夜坐·其一
作者：祝允明
朝代：明

峰顶云擎塔，门前路接城。到山先见寺，近市不闻声。吊古身逾幻，凭高酒易醒。奇中更奇处，风度县楼更。
次韵郭令虎丘千顷云夜坐·其二
作者：祝允明
朝代：明

登山向落晖，曙色又熹微。不到上方寂，安知尘境低。池星辉国剑，松露晕朝衣。民事忧方切，陶公莫谓非。
歌风台
作者：祝允明
朝代：明

掉臂长安市，遥从日边来。因过芒砀下，步上歌风台。沛公善任使，猛士亡其骸。帝业袖手成，慷慨襟抱开。大风飞云亦壮哉。韩彭英卢相继死，寄命寺人髀股间，未央志气拉飒摧。相望千年馀，安能为之哀。明朝放舟淮浦去，项王韩侯祠下亦徘徊。
武帝传
作者：祝允明
朝代：明

柞宫冯几画成王，泪落铜仙月似霜。王母不来方朔死，茂陵松柏自斜阳。
水仙
作者：祝允明
朝代：明

罢散天花下紫坛，露横秋袂水鸣环。凌波欲接君王去，又恐繁霜不耐寒。
汉室
作者：祝允明
朝代：明

汉室咸阳建，山河百二开。甘泉芝草出，天马大宛来。宣室宵衣问，长杨献赋回。宁知天禄阁，不用子云才。
汎舟登郡西诸山作
作者：祝允明
朝代：明

西岩蔚春气，丹翠绚长霭。结驷出阊门，日华浮羽盖。晓市凑万响，方言九州会。青翰迅妍洲，遥遥背城迈。中流箫鼓鸣，连甍夹堤起。莺吟方树底，鸥舞澄沙际。柳坂少依依，花溆始綷䌨。逶迤度重岭，宛转入蒙荟。欣遭胜域奏，虑遣俗累解。薄暮风咏归，华月漾玄濑。鸣笳震水关，登陆且回憩。遨翔吁可乐，来往日月代。
江行
作者：祝允明
朝代：明

渡口人争发，出江舟已微。钟声离岸小，帆影逐星稀。朔雁连云度，寒潮伴月归。苍然山一带，隐隐伏长围。丹阳连北固，千里草萋萋。东去水逾急，北来身渐低。渔舟长宿火，客枕厌闻鸡。风景年年是，因无妙句题。
江行·其一
作者：祝允明
朝代：明

渡口人争发，出江舟已微。钟声离岸小，帆影逐星稀。朔雁连云度，寒潮伴月归。苍然山一带，隐隐伏长围。
江行·其二
作者：祝允明
朝代：明

丹阳连北固，千里草萋萋。东去水逾急，北来身渐低。渔舟长宿火，客枕厌闻鸡。风景年年是，因无妙句题。
沈徵君遇小景
作者：祝允明
朝代：明

藤花垂露媚苍龙，山静岚深草气融。紫褐玉琴空指点，白云楼阁锁重重。净壁虚亭杨柳青，阑干白祫午风轻。披残一卷黄庭诀，不见人声有鹤声。
沈徵君遇小景·其一
作者：祝允明
朝代：明

藤花垂露媚苍龙，山静岚深草气融。紫褐玉琴空指点，白云楼阁锁重重。
沈徵君遇小景·其二
作者：祝允明
朝代：明

净壁虚亭杨柳青，阑干白祫午风轻。披残一卷黄庭诀，不见人声有鹤声。
沈愤
作者：祝允明
朝代：明

烛龙奔天衢，不照云下人。阳货盗玉弓，仲尼粮绝陈。笔绝春秋成，乘桴汎洪渊。莫食汨罗鱼，肠中有灵均。青天上无路，黄泉下无门。漫漫长夜中，万古齐一尘。
沧洲姚家涵碧阁
作者：祝允明
朝代：明

寒塘带州廨，幽趣似郊坰。树影倒浮绿，天光平漾青。石渠方似矩，板屋小如舲。相对只鱼鸟，濠梁同性灵。
沧浪池
作者：祝允明
朝代：明

出巷少人烟，林霏四望悬。冷光涵曲径，沉绿漾平涟。古寺依文殿，高城瞰野田。每经思版筑，忘世更怀贤。
沿潞河直达淮浒岸柳蔚然
作者：祝允明
朝代：明
体裁：七言绝句

玲珑翠玉芳阴茂，窈窕娙娥婉态多。不是一行千万个，荒天寥落柰情何。
沿潞河直达淮浒岸柳蔚然
作者：祝允明
朝代：明

？珑翠玉芳阴茂，窈窕娙娥婉态多。不是一行千万个，荒天寥落柰情何。
泊嘉善东桥
作者：祝允明
朝代：明

石梁磻水浸秋寒，一夜霜篷寄钓竿。是处风光解题品，江湖莫作旅人看。
法驾
作者：祝允明
朝代：明

蔚蓝天上郁萧台，五色云旌雉尾开。法驾几多牛马走，不容凡世一夫来。
泪
作者：祝允明
朝代：明

昔诵江东咏泪诗，看来别有一般时。孤衾独枕斑斑处，半属吾亲半属儿。鲁国潸然可柰何，洛阳年少更能多。静中怕似奸和妇，换作临风两韵歌。
泪·其一
作者：祝允明
朝代：明

昔诵江东咏泪诗，看来别有一般时。孤衾独枕斑斑处，半属吾亲半属儿。
泪·其二
作者：祝允明
朝代：明

鲁国潸然可柰何，洛阳年少更能多。静中怕似奸和妇，换作临风两韵歌。
泰风
作者：祝允明
朝代：明

岁律默迁，夕飙儆物。起坐多念，歌以永言。灏商回秋，泰风薄宵。冲堂袭惟，其音萧萧。蜩咽乌栖，蟋蟀试吟。岂无忧欣，以耿遐襟。肖形声气，亦有裳衣。无作我羞，朝日将晖。昔之抚景，鲜驩薄游。今之抚辰，力弗及脩。五十无闻，先师无畏。无曰其迟，其日如驶。皇序递代，漫漫百年。天之将旦，无然爰爰。
济阳登太白酒楼却寄施湖州
作者：祝允明
朝代：明

昔闻董糟丘，尝为李白天津桥南造酒楼。人间二子不可见，唯有杰句挂余心肺烂烂珊瑚钩。长安风沙住不得，南归再卧苏台秋。泊舟济阳城，买酒销客愁。登楼拜先生，进爵浇黄流。知章不语先生笑，飞花乱扑过楼头。金陵更无凤凰游，岳阳莫将黄鹤留。乡关浮云蔽落日，题诗却寄施湖州。余为先生牛马走，湖州乃是贺老俦。西塞山，杜若洲，与尔相期钓鳌去，千年江海同悠悠。
海槎
作者：祝允明
朝代：明

老蘖飘摇渤澥滨，偶然飞上卧闲身。衣沾织女湔裙水，石访成都卖卜人。九汉珠玑光夺镜，三壶宫阙气如银。知君半是神仙骨，携我明年一问津。
海珠寺送黄提刑
作者：祝允明
朝代：明

风行五峤过三山，又得趋庭未是还。天下望公知已久，朝廷求治亦非艰。波澄番舶鲸鲵静，笔倚骚坛草木闲。瞻恋清光惟此夕，月华休下海珠湾。
清溪宫梦仙吟
作者：祝允明
朝代：明

都邑声色区，此有蓬萝风。黄埃不入门，十月清溪宫。幽阁掩竹牖，舒足眠高舂。隔林羽衣人，焚香鸣槁桐。微火萦屑沈，绿尘婉空蒙。凄弦汎寒飙，引声入云中。吾不解世曲，聊与神明通。思借大鲲翼，小戏沧海东。微暝已复来，客调犹未终。
游和山麻石岩
作者：祝允明
朝代：明

山和人亦和，乘暇集鸣珂。陟岭美未得，到岩奇转多。交枝树碍马，一步地旋螺。成屋自麻石，作门惟碧萝。瞻天隔鸟道，入地学蜂窠。树向顶上植，泉从肩畔过。禽虫冯几住，云霭入衣摩。佛座泥三级，僧床石四阿。西临野广漠，东眺径陂陁。远吹潜生爽，骄阳暂息苛。祷祈情敬谨，乐业舞婆娑。物穰用亦俭，地危心不颇。民风都似此，吾为尔陈歌。
游武将军园亭
作者：祝允明
朝代：明

武君好人品，园林亦不群。幽迥妙水石，妍蔚盛芳芬。登眺一时尽，道俗忽然分。安得杜工部，来赋何将军。
溧水官舍
作者：祝允明
朝代：明

皇州本丛丽，倅府亦多暇。高木停车盖，白石砥根下。鸡犬寂不闻，明窗晃低亚。涧奏不弦琴，山横无笔架。流云过檐牖，斜照荡书画。岩居固同此，此寓未税驾。
漂母祠
作者：祝允明
朝代：明

子胥逢击絮，遂为鞭尸人。淮阴遇漂母，终亦去亡秦。豪杰与婵媛，万年共一尘。清淮映古庙，月明空沄沄。安能闾市上，复问哀王孙。
潮州韩文公庙
作者：祝允明
朝代：明

一世北斗望，千秋南海滨。文章传绝圣，政事泽时人。姓作儿童字，心将动植驯。佛灵能有祸，终不下臣身。
燕京陌上游妓
作者：祝允明
朝代：明

相逢无路避青蛾，十五燕姬细马驮。老眼年来观道熟，妖娆知柰石肠何。
牵牛花
作者：祝允明
朝代：明

药品能攻疾，花名强效人。应无渡河想，且免服箱辛。壳绽金铃子，苞舒碧角巾。步行骑水牯，欲觅了无因。
独当奇处行题何大参子元藏沈隐君画郴州江山图
作者：祝允明
朝代：明

祝融峰高插南极，东南郴江流不息。桓圭削绿浸瑶池，天下江山奇复奇。昌黎序送廖道士，地文争奇无比拟。咄嗟道士不可当，岂知今有何夫子。何夫子，谪仙人。海外紫鸑鷟，天边石麒麟。才如宝剑百乱截，文似万花天下春。昔辞瑶京下九国，仙姿萧飒难容得。置之江山最奇间，明珠辞辉玉避色。沈君颇似能写真，陈子善题濡笔墨。何夫子，归去来。江山之奇亦小哉，君有大道县襟怀。我欲从之问消息，郴江东去何时回。东瀛弱水倘可渡，与君握手登蓬莱。
玉泉咏
作者：祝允明
朝代：明

滴滴沥沥瑶佩鸣，缥缥缈缈银河清。权公妙句我斟酌，醍醐稍重琉璃轻。八功德水发源处，分来南部深公许。六指道人隔墙住，床头共听无舌语。
王右丞山水真迹歌
作者：祝允明
朝代：明

生烟漠漠中有树，树外田家几家住。重峦复坞随不断，茅舍时时若菌附。两人并向鱼梁涉，一鸟遥从翠微度。行云澹映荒水陂，似有斜阳带微煦。傍筱白沙明，青林滃沉雾。乍明乍晦景万变，想当夏尽秋初处。石墙短缘隈，隈水浅萦回。宽平一亩敞层屋，板扉犬卧无人开。书堂树深昼寂寂，主人应是王摩诘。清晨骑鹿看田出，行过柴沜日向夕。会招高适与裴迪，共赋辋川佳事毕，图成兴尽诗未笔。
王提醝画古松歌
作者：祝允明
朝代：明

人言松有节，不见节如松。问渠老叶终年翠，何似妖花三日红。人言松节劲，不知松气融。元和畅生意，华茂春葱葱。和流则不强，苦节亦道穷。王夫子，和气满胸中，守道百鍊之青铜。画史颇善喻，为君写古松，予亦为君歌古松。古松歌，君柰何。
琵琶士女
作者：祝允明
朝代：明

马上明妃万里行，四条弦里断肠声。如今纤手朱丝底，不唱离情唱合情。
留别赵上舍
作者：祝允明
朝代：明
体裁：七言绝句

归骑聊乘一日閒，夕阳移座未能还。西风明日丹阳道，回首鸡鸣雪满山。
番禺留别衡明府公式
作者：祝允明
朝代：明

风尘薄宦来南海，书计衰年走北畿。霄汉自怜知己少，天涯犹觉故人稀。芳菲桃李祥鸾集，重叠江山旅雁飞。为问微官是何物，相依无久又相违。
病卧北牖仰见飞鸢戾天忽然口占
作者：祝允明
朝代：明

海国秋炎紫汉空，一声深入太霄中。回看五岳三山近，略望千流万壑通。未必綵鸾能瑞世，可怜黄鹄不离笼。因思兜率黄金地，金翅擎波护鹫宫。
病閒
作者：祝允明
朝代：明

病閒身懒趣偏长，书策纵横掷满床。医业探寻胜士业，闺房清寂似禅房。青春总误今何及，白昼长閒梦始忙。此境可留终岁月，岂须重觅引年方。
登千佛院塔
作者：祝允明
朝代：明

八面青红倚碧天，窗中列坐万金仙。排云欲挽三茅袂，拊槛惭升八部肩。尽讶入檐奇影倒，应知出世法门偏。诗题漫道游观胜，只得尘劳一饭缘。
登太仓州中山子怀故襄阳李使君
作者：祝允明
朝代：明

州山昔始创，予幸作游宾。丰碑备标纪，幽赏悦心神。兹来再登陟，亦遇贤主人。襄阳不可见，岘首泪盈巾。
登越王台
作者：祝允明
朝代：明

环城三面碧波围，今古楼台满翠微。不见越王惟见佛，木绵花里鹧鸪啼。
白莲寺
作者：祝允明
朝代：明

台殿切层霄，丹霞远建标。名传白莲妙，年纪赤乌遥。迤逦城连郭，回环水贯桥。重来拟分榻，尘虑未全消。
皓月
作者：祝允明
朝代：明

玉田金界夜如年，大地人间事几千。万籁萧萧微不辨，露繁霜重月盈天。
省耕图
作者：祝允明
朝代：明

老农真我事，何敢笑樊须。植杖芸苗处，伸眉纳税馀。锄头三寸泽，田舍五行书。饱饭高眠熟，朱门未必如。
看山
作者：祝允明
朝代：明

岭海看山旅思空，归来还入画图中。平生惬性仍知己，只有青山处处同。
看月怀内
作者：祝允明
朝代：明

看他夫孺作娇称，拟向君王觅与卿。想得夜深刀尺罢，推帘独自下阶行。
知山堂雅集
作者：祝允明
朝代：明

小山不妨宦，中隐从近阙。无论车马色，幸共禽鱼悦。风泉夕韵夐，霜月冬气洁。醒醉齐一襟，心赏方兹结。
短长行
作者：祝允明
朝代：明

昨日之日短，今日之日长。昨日虽短霁而暄，今日虽永阴复凉。胡不雨雪为岁祥，胡不稍暖开初阳。徒为蔽天氛曀日，黭黮人物惨懔无精光。物情望有常，造化诚叵量。气候淑美少，君子道难昌。阴晴长短不可问，古来万事都茫茫。独怜穷海客卧者，魂绕江南烟水航。
神光山
作者：祝允明
朝代：明

山郭西南五里强，翰林留得读书堂。漫漫古岫云烟薄，寂寂閒坡草树荒。数点远村钩望目，一间空殿锁斜阳。山灵我为乡人问，会许何年更有光。
神游篇赠黄勉之
作者：祝允明
朝代：明

帝遣河上公，下来赤县游。采真金庭房，漫衍三十秋。禹书眇一策，讵几穷沉幽。兰香悦亦感，安能久绸缪。回首视泰元，紫烟覆神州。垒落结五丸，杼轴冥交钩。内笈千神钤，星云表沉浮。猿鹿总千岁，桂姿无年休。雨露黯在下，日月环轮流。忆昨鹤上客，招邀玩沧丘。子既夙遘之，飘然蹑霞辀。长歌我劝驾，神偕足孤留。金乌鸣日观，玉女呼洗头。三壶风帆迅，弱水不容舟。随风唾珠玉，空遍□□收。闻有金光草，窈墨无所投。升攀星辰宫，忽恍垂前旒。长跪问宝章，八荒极探搜。一餐换尘骨，万品皆蜉蝣。与子无往来，逍遥齐所求。
秋夜曲
作者：祝允明
朝代：明

明月深穿辘轳井，蕉梧戍削藏石影。房帷萤火入还出，绡被轻围明玉冷。
秋宵不能寐
作者：祝允明
朝代：明

官街彻夜鼓声悲，万古浑无至静期。百事生来酒醒处，七情伤向梦回时。红颜交代将人误，青史升沉与世移。独起挑灯映窗坐，秋光月色共参差。
秋宵苦雨
作者：祝允明
朝代：明

井上梧桐阁上钟，林间乌鸟草间虫。与君尽是凄凉伴，若伴愁人最是侬。
秋山琴月图
作者：祝允明
朝代：明

玉照洞秋，冰厓肃夜。灵籁之感，丝音兹舍。太阴幽煌，希声无倪。迎之以虚，承之以微。
秋怀
作者：祝允明
朝代：明

时运无长荣，清商多悲音。悲音一何苦，壮士有远心。萧萧风篁乱，琴瑟蛜蝛吟。寄言眷万古，托之千霜林。浔阳有馀波，涯岸倘能寻。
秋日作
作者：祝允明
朝代：明

危阳既骄夏，衰霖复伤秋。夏骄众夫病，秋伤田畯忧。少壮且颓堕，耆人衷百愁。万物蒙化成，圣贤岂有谋。栖栖非为佞，驾言我焉求。
秋晚由震泽松陵入嘉禾道中作
作者：祝允明
朝代：明

晚发西南郭，秋深雨气偏。人家低似岸，湖水大于天。日崦长如阁，风樯不用牵。辞燕还入越，才费半流年。湖尾横波急，船头转港频。几家危傍水，一木老存身。黄菊看如客，青山坐送人。空舟随处泊，不用择行邻。
秋晚由震泽松陵入嘉禾道中作·其一
作者：祝允明
朝代：明

晚发西南郭，秋深雨气偏。人家低似岸，湖水大于天。日崦长如阁，风樯不用牵。辞燕还入越，才费半流年。
秋晚由震泽松陵入嘉禾道中作·其二
作者：祝允明
朝代：明

湖尾横波急，船头转港频。几家危傍水，一木老存身。黄菊看如客，青山坐送人。空舟随处泊，不用择行邻。
秋月
作者：祝允明
朝代：明

铢衣犹是旧霓裳，带得清虚府里香。今日轻分三万斛，乞他人世绿衣郎。
竹
作者：祝允明
朝代：明

淇园一枝春雨足，渭川千亩秋风高。先生青眼对君子，撚落吟须如凤毛。
答史随州
作者：祝允明
朝代：明

楚云飞墨下烟萝，想见潇湘又绿波。刀剑已知成牸犊，簿书何处问弦歌。照人颜色春风近，入梦江湖夜雨多。写就卜居冯问讯，青袍今误欲如何。
答孙山人寄吟卷歌
作者：祝允明
朝代：明

秋风落叶露为霜，美人去我天一方。只知朔雁翔南去，宁解鱼书可寄将。分开尺素云生手，濯濯芙蓉倚杨柳。金丹荧荧伏鼎灶，宝剑时时拂河斗。仙韶本是清都乐，欲奏人间舞群兽。去年送别吴王台，屐齿微踪长绿苔。相思每望秦川月，寄信俄逢越使来。越使能寄书，不知书中意何如。君能寄诗卷，不知我肠车轮转。李白上天鲍照没，此声何处君留得。霞为衣兮月为泽，金光草兮换君骨。二子雄风不可寻，九霄星露夜沉沉。但看一片千年月，悬向青天照我心。
答张掌教再次韵
作者：祝允明
朝代：明

泮宫清寂坐斋心，风阁微传弦诵音。善价未能酬美玉，佳篇重辱惠兼金。窗中远岫浮青霭，门外虚塘卧绿沉。拟向清风明月夜，飘然来此共披襟。
答钱二
作者：祝允明
朝代：明

病喉少日兼辞酒，养性经年不看花。君问情怀看此纸，新诗字字学唐家。
答黄鲁曾
作者：祝允明
朝代：明

昔与君子别，朔雪正霏霏。惠音阻良觌，叹息避炎威。偃卧怀夙昔，风雨渰凄凄。磊磊井上松，秋菊晚相依。倏忽时候变，星霜迅若飞。
简伊佥宪
作者：祝允明
朝代：明

七朝熙洽世臣家，班序丘樊势并华。忠孝到君传不匮，韫沽如玉总无瑕。园同涑水青山下，扉掩阊门小曲斜。老去高情澹如水，著书观物是生涯。
简嘉定王令
作者：祝允明
朝代：明

江海遥分圣主忧，春台迟日玉壶秋。地当大国方千里，才号明时第一流。欹枕潮声奇句得，暗庭花影早衙休。鸾栖自古通麟阁，褒德先封汉室侯。
简杨三
作者：祝允明
朝代：明

不将黄土点心胸，六十年来气似龙。竹坞霜寒青凤峙，芝田春暖白云封。各看明月同千里，共对梅花又一冬。吴水吴山休负约，酒壶诗卷日相从。
简赵西台
作者：祝允明
朝代：明

满月澄寒镜，清霜涤素琴。独携车后雨，去润豫章林。死恨钱塘水，悠悠只向东。雁飞虽不北，连日有南风。
简赵西台·其一
作者：祝允明
朝代：明

满月澄寒镜，清霜涤素琴。独携车后雨，去润豫章林。
简赵西台·其二
作者：祝允明
朝代：明

死恨钱塘水，悠悠只向东。雁飞虽不北，连日有南风。
经旧游
作者：祝允明
朝代：明

当垆一啜手煎茶，迎客桃花户外斜。闻得博陵崔护道，不知今日是谁家。
绝句
作者：祝允明
朝代：明

忽见银河水倒倾，森森毛发不胜清。悟来只在空山顶，卧听松风夹雨声。寒光交逗眼苍然，半夜人间别有天。想得非仙亦非鬼，四山风雨拥孤眠。
绝句
作者：祝允明
朝代：明

白眼青天万里心，门前世事正浮沉。日斜睡起无聊甚，独倚阑干看树阴。
绝句·其一
作者：祝允明
朝代：明

忽见银河水倒倾，森森毛发不胜清。悟来只在空山顶，卧听松风夹雨声。
绝句·其二
作者：祝允明
朝代：明

寒光交逗眼苍然，半夜人间别有天。想得非仙亦非鬼，四山风雨拥孤眠。
胡马图
作者：祝允明
朝代：明

骏骨千金产，名王万里归。风烟辞大漠，云电赴皇畿。立仗容陪舞，从龙敢假威。此来空地类，苜蓿近郊肥。
自京师南赴岭表仲冬在道中
作者：祝允明
朝代：明

秉策志渥丹，牵丝及班艾。拜宠北阙下，寄命南峤外。霜履将蹈冰，虚舸循寒濑。越乡惭古节，垂堂慄先戒。刘公存社稷，雅尚幸终会。一丘沈结膺，三历拟投带。晚荫答苍灵，赤鉴慎无昩。
自末春入初夏归舟即事
作者：祝允明
朝代：明

往往花移色，交交鸟换鸣。云将京国远，水别卫河清。高啸迎风转，低眠看树行。殷勤吴郡酒，还得此时情。
舟中忆续
作者：祝允明
朝代：明

功名尔已誇雏凤，情爱吾犹愧老牛。怅望燕山云海隔，晓风吹梦过沧洲。
舟行守风阻险辄睡酣适成咏
作者：祝允明
朝代：明

行役安危定，心閒常自如。每当惊滟滪，偏得访华胥。适逐墙头蝶，清涵水底鱼。觉来何以遣，枕畔一堆书。
舟行汶上薄暮看月作
作者：祝允明
朝代：明

璇盖瑩空青，飞鉴泛华艳。川原邈夷旷，疏木媚寒潋。广路断浮鞅，旅玩谐靖念。迹逝偕志行，万里靡坊堑。苟无忠惠持，谁能劳不厌。
舟行汶上薄暮看月作
作者：祝允明
朝代：明
体裁：古风

璇盖莹空青，飞鉴泛华艳。川原邈夷旷，疏木媚寒潋。广路断浮鞅，旅玩谐靖念。迹逝偕志行，万里靡坊堑。苟无忠惠持，谁能劳不厌。
舟过故表伯父王氏宅前有感
作者：祝允明
朝代：明

轻舟独汎午时风，车马当年一日空。绿水青门映红树，一时都入感伤中。
艇子
作者：祝允明
朝代：明

江南小艇子，能住亦能诗。梁柱无阶砌，门窗即枕帷。坐流看树过，行屋逐风移。试欲作舟史，半生居在斯。
芙蓉
作者：祝允明
朝代：明

赞重清芳却恨迟，诗人曾费几多词。春风无限无名草，莫道芙蓉不遇时。
芙蓉兔
作者：祝允明
朝代：明

霜寒玉线乱秋衣，叶重花深草气肥。灵药更无人肯饵，素娥应道不如归。
苦忆
作者：祝允明
朝代：明

苦忆京华更不禁，百壶那解一生心。争誇膝下簪缨好，岂识痴翁别有襟。
荅日本使
作者：祝允明
朝代：明

日边来处几何时，闻说占申复到寅。遥仰北辰趋帝座，却经南甸驻行麾。诗名愧动鸡林客，禅谛欣参鹫岭师。回首山川浑渺邈，只看明月慰相思。
荅郑河源见赠
作者：祝允明
朝代：明

腐芥终依虎魄灵，相逢莫道是云萍。因思旧雨来今雨，却喜文星是使星。榕叶作团风猎猎，桂花含晕雾冥冥。但教光彩长分照，万里何妨客紫溟。
草阁玩水图
作者：祝允明
朝代：明

濠上有川叹，沧洲多海怀。伊我江湖姿，浩荡中渊回。寻秘右洞庭，飞衿左蓬莱。瑚琲探富获，存之无轻开。扬波万古源，荡潏塞视埃。谁能写小笔，聊意亦可谐。仁智在户限，寄言亦悠哉。临咏志一启，得者亦可推。黄汾窈如湮，安问傅岩才。
莆田郑殿中绿野亭
作者：祝允明
朝代：明

吾闻鸟山下，千载君子宫。云谁搆此者，柱下有遗风。昔与韩忠献，同升事仁宗。抗节匡王度，寒岁荣霜松。翩然返薜萝，考槃亭此中。孙子联翼翔，邦人亦钦崇。出处鉴兹宅，眷言均帝衷。
莆田郑自修宰河源故厚予四月三日舟过县城君以诖误不在予亦以文法行一时风雨大作小泊沙口而去怅然怀君口占一诗期后寄之
作者：祝允明
朝代：明

河源西郭夕阳过，不见美人将奈何。雷压船头蓬底坐，一时风雨乱风波。
菊圃
作者：祝允明
朝代：明

高情别自有风期，爱是霜馀露后姿。靖节以来知者寡，天随而下舍君谁。誇奇直欲盈千品，寄兴何妨只一枝。闲处若能为续谱，也堪书尾附吾诗。
董娇娆
作者：祝允明
朝代：明

京洛何迢迢，紫衢通丽谯。采桑谁氏子，不解意飘摇。强腕折高枝，卑指揽柔条。讵知枯残日，不爱彼秾朝。何当华堂上，丽瑟歌此谣。此谣固君情，不移芳与彫。吾将持赠子，闻是董娇娆。
董烈妇行
作者：祝允明
朝代：明

大壑松不彫，高山石不朽。覆载无改易，世有董烈妇。烈妇王氏名桂芳，十七嫁与董家郎。董郎卧瘵一年死，烈妇呕血手敛藏。当时信誓对日月，谁能上掩日月光。死生契阔志不违，老姑无依老母嫠。母与烈妇伯父期，他年徐与重结缡。为言汝婿昔僦居，婿死居停主人将夺之。汝曷来归予汝栖，与汝伯父相因依。烈妇闻命志益悲，未闻太行王屋曾为愚公移。天地生我死我自有处，何有一撮茅土为穗帷。啼眠风洒洒，母日护之不少舍。后数日母去，谓：汝送我而后返，吾不汝诈。妇勉从母归，稍进一饭喀喀哽塞不能下。长号浪浪泪满把，投匕曰我去，母复送之野。烟云惨澹日一抹，宣公桥下水泼泼。妇云母乎河水清且沦漪，吾往从之乐不可遏。母闻惊绝色惨怛，大呼褰裳不可脱。渐台水深濑水阔，断萍茫茫强令活。去矣还复入君门，抱君灵主哭愬君。君神在木闻不闻，肉摧血裂魂纷纶。母去儿解防，儿身终自妨。儿有十尺麻，为君系三纲。粗粗髽绖移在脰，玉质高县几筵右。手持元气还乾坤，青天增高地增厚。是时妇年才十八，英风烈烈塞宇宙。呜呼十五国风一共姜，南朝惟见李侍郎。忠节不但臣妾庆，为尔君夫何独幸。恺悌君子洪嘉兴，二年一日风教行。为尔成坟敕埋玉，彤管有绎光荧荧。岂徒肇家声，岂徒信乡俗。歌谣长吏泽，爱戴国家福。慰存尽封恤，树劝望旌复。呜呼天下多美人，人百其身倘可赎。
董烈妇行
作者：祝允明
朝代：明
体裁：古风

大壑松不彫，高山石不朽。覆载无改易，世有董烈妇。烈妇王氏名桂芳，十七嫁与董家郎。董郎卧瘵一年死，烈妇呕血手敛藏。当时信誓对日月，谁能上掩日月光。死生契阔志不违，老姑无依老母嫠。母与烈妇伯父期，他年徐与重结缡。为言汝婿昔僦居，婿死居停主人将夺之。汝曷来归予汝栖，与汝伯父相因依。烈妇闻命志益悲，未闻太行王屋曾为愚公移。天地生我死我自有处，何有一撮茅土为繐帷。啼眠风洒洒，母日护之不少舍。后数日母去，谓：汝送我而后返，吾不汝诈。妇勉从母归，稍进一饭喀喀哽塞不能下。长号浪浪泪满把，投匕曰我去，母复送之野。烟云惨澹日一抹，宣公桥下水泼泼。妇云母乎河水清且沦漪，吾往从之乐不可遏。母闻惊绝色惨怛，大呼褰裳不可脱。渐台水深濑水阔，断萍茫茫强令活。去矣还复入君门，抱君灵主哭愬君。君神在木闻不闻，肉摧血裂魂纷纶。母去儿解防，儿身终自妨。儿有十尺麻，为君系三纲。粗粗髽绖移在脰，玉质高县几筵右。手持元气还乾坤，青天增高地增厚。是时妇年才十八，英风烈烈塞宇宙。呜呼十五国风一共姜，南朝惟见李侍郎。忠节不但臣妾庆，为尔君夫何独幸。恺悌君子洪嘉兴，二年一日风教行。为尔成坟敕埋玉，彤管有绎光荧荧。岂徒肇家声，岂徒信乡俗。歌谣长吏泽，爱戴国家福。慰存尽封恤，树劝望旌复。呜呼天下多美人，人百其身倘可赎。
虎丘
作者：祝允明
朝代：明

循麓都来几屐踪，异观灵景正重重。入门始见山和水，汲涧愁惊虎与龙。四面更无林作伴，当头又着塔为峰。尘裾皂衲纷纷满，二竺终无一个逢。一点紫泥封岱顶，武丘雄拔阖闾城。席前花雨天宫落，槛外云霏脚底生。毂辘十寻抽玉液，于菟千百逝金精。无穷胜是王郎事，吴越消亡几战争。
虎丘·其一
作者：祝允明
朝代：明

循麓都来几屐踪，异观灵景正重重。入门始见山和水，汲涧愁惊虎与龙。四面更无林作伴，当头又着塔为峰。尘裾皂衲纷纷满，二竺终无一个逢。
虎丘·其二
作者：祝允明
朝代：明

一点紫泥封岱顶，武丘雄拔阖闾城。席前花雨天宫落，槛外云霏脚底生。毂辘十寻抽玉液，于菟千百逝金精。无穷胜是王郎事，吴越消亡几战争。
蝶恋花·赠妓
作者：祝允明
朝代：明

闹蝶窥春花性浅。未了妆梳，小颗唇朱点。玉絮吹寒飞力软。深深绣户珠帘掩。厮放临时仍泥恋。一把风情，错认徐娘减。略绰晕香红半片。阑干回首东风远。
衔芦雁
作者：祝允明
朝代：明

岁岁随阳计，秋风三尺芦。上林光景好，不见子卿书。
衡山道上
作者：祝允明
朝代：明
体裁：七言律诗

渺渺青山日欲晡，冥冥短棹宿黄芦。断桥流水无人渡，野店松醪有客沽。泽国暮烟连海带，戍楼寒火隔云孤。诗成纵目江天外，风景依稀一画图。
衰病
作者：祝允明
朝代：明

半年衰病入秋深，减却肌肤长道心。不省门前犹市井，忽瞻墙外是祇林。一端惟静为甘味，万绪都忘遂苦吟。□□□□□□□，□□□□□□□。
西台伊公枉和赠篇至于再三重次呈答
作者：祝允明
朝代：明

东野犹居郭外家，闭门高枕叹年华。秦人不敢窥干木，楚事休教误屈瑕。暑气转嫌秋候溽，树阴偏受日光斜。驽骀过辱千金许，惭愧酬知未有涯。
见仙
作者：祝允明
朝代：明

宝月香云万烛红，玉容当面出帘栊。仙人也爱人间乐，只是人间无路通。
见月
作者：祝允明
朝代：明

我后久何处，重光如旧明。连当三夕见，喜似百年生。常仪恒在御，羲轮日代行。莫教巫女妒，淫潦复纵横。
观湖宛转思及友人
作者：祝允明
朝代：明

湖上秋风生碧漪，看来都作忆君思。君于湖水元何与，此意冥茫自不知。
讼风
作者：祝允明
朝代：明

臣将众心笺天公，一月不改东北风。酸澌射人痛两瞳，零乱百物纷蓬蓬。炊烟作难幸出囱，涕泪满面嘻何从。苇窗楮帐羞无功，禽鸟素少并绝踪。鲲溟竭石海气通，宁或鼓？由痴龙。六月七月如初冬，风伯风伯听吾讼。颠倒伏腊何强雄，秪恐老天不君容。
讼风
作者：祝允明
朝代：明
体裁：古风

臣将众心笺天公，一月不改东北风。酸澌射人痛两瞳，零乱百物纷蓬蓬。炊烟作难幸出囱，涕泪满面嘻何从。苇窗楮帐羞无功，禽鸟素少并绝踪。鲲溟竭石海气通，宁或鼓�由痴龙。六月七月如初冬，风伯风伯听吾讼。颠倒伏腊何强雄，秪恐老天不君容。
讼风
作者：祝允明
朝代：明

臣将众心笺天公，一月不改东北风。酸澌射人痛两瞳，零乱百物纷蓬蓬。炊烟作难幸出囱，涕泪满面嘻何从。苇窗楮帐羞无功，禽鸟素少并绝踪。鲲溟竭石海气通，宁或鼓𩗗由痴龙。六月七月如初冬，风伯风伯听吾讼。颠倒伏腊何强雄，秪恐老天不君容。
访华光禄
作者：祝允明
朝代：明

高堂此始登，兰韵久熏蒸。榻定叨徐稚，门今识李膺。倾瞻疑夜烛，笑语泮春冰。绿合沙头草，归舟发未能。
诗
作者：祝允明
朝代：明

巍巍大山高，瀰瀰长河流。人生百岁间，有乐亦有忧。葱葱陵上槿，朝华夕已休。俶载向南亩，岁乃亦有秋。少壮在努力，老大且偃息。偃息安此生，此生须有成。努力不在少，老死终无名。滔滔川上水，羃羃堤边草。行行远方客，历历山下道。道远行易疲，白日坐已驰。无忧白日暮，秪恐严霜垂。日暮行复朝，严霜草以彫。中谷有道士，颜色常鲜好。被以松柏叶，啖以灵药草。守气存谷神，后天可难老。授我鸿素书，相期青云表。众人不尽闻，安能不枯槁。神农遗世经，谷食烝民宝。物生天地中，万形同一钧。小大各自齐，聚散常相因。高岸忽为谷，沧海亦飞尘。弱质非金石，谁能独久存。生世六七十，永者仅百年。相去几何许，等死焉足论。仙人庄子休，为君颇开陈。夭夭南国子，声伎妙入神。审音类子野，歌舞倾都闉。城邑不足留，引领奉韶钧。浮云翳广路，且与闾里亲。倡家日还往，哇淫累其真。简兮前上处，谓言不足珍。乐府久隔绝，繫籍犹相因。啸歌且自乐，亦以共嘉宾。
诗·其一
作者：祝允明
朝代：明

巍巍大山高，瀰瀰长河流。人生百岁间，有乐亦有忧。葱葱陵上槿，朝华夕已休。俶载向南亩，岁乃亦有秋。少壮在努力，老大且偃息。偃息安此生，此生须有成。努力不在少，老死终无名。
诗·其三
作者：祝允明
朝代：明

中谷有道士，颜色常鲜好。被以松柏叶，啖以灵药草。守气存谷神，后天可难老。授我鸿素书，相期青云表。众人不尽闻，安能不枯槁。神农遗世经，谷食烝民宝。
诗·其二
作者：祝允明
朝代：明

滔滔川上水，羃羃堤边草。行行远方客，历历山下道。道远行易疲，白日坐已驰。无忧白日暮，秪恐严霜垂。日暮行复朝，严霜草以彫。
诗·其五
作者：祝允明
朝代：明
体裁：古风

夭夭南国子，声伎妙入神。审音类子野，歌舞倾都闉。城邑不足留，引领奉韶钧。浮云翳广路，且与闾里亲。倡家日还往，哇淫累其真。简兮前上处，谓言不足珍。乐府久隔绝，系籍犹相因。啸歌且自乐，亦以共嘉宾。
诗·其五
作者：祝允明
朝代：明

夭夭南国子，声伎妙入神。审音类子野，歌舞倾都闉。城邑不足留，引领奉韶钧。浮云翳广路，且与闾里亲。倡家日还往，哇淫累其真。简兮前上处，谓言不足珍。乐府久隔绝，繫籍犹相因。啸歌且自乐，亦以共嘉宾。
诗·其四
作者：祝允明
朝代：明

物生天地中，万形同一钧。小大各自齐，聚散常相因。高岸忽为谷，沧海亦飞尘。弱质非金石，谁能独久存。生世六七十，永者仅百年。相去几何许，等死焉足论。仙人庄子休，为君颇开陈。
诗四首
作者：祝允明
朝代：明

盈盈高楼女，粲粲红粉妆。灼灼耀容华，粲粲□衣裳。丹唇激浩齿，鬒发婉清扬。□□□闾里，□□□洞房。见者惊若神，翘首仰辉光。名都多秀艳，三五骋神逸。六门交长衢，窗中坐晓日。行行万夫望，□□不可匹。君子严礼聘，承筐富充积。嘉耦□好逑，高堂鼓琴瑟。珠玉含泽辉，妖女□容华。门巷多履綦，□冶市门誇。纷纷容悦已，日暮宿倡家。巍巍西山高，湛湛山下水。昂昂千丈松，靡靡百草委。下有虎魄伏，上有兔萝倚。
诗四首·其一
作者：祝允明
朝代：明

盈盈高楼女，粲粲红粉妆。灼灼耀容华，粲粲□衣裳。丹唇激浩齿，鬒发婉清扬。□□□闾里，□□□洞房。见者惊若神，翘首仰辉光。
诗四首·其三
作者：祝允明
朝代：明

珠玉含泽辉，妖女□容华。门巷多履綦，□冶市门誇。纷纷容悦已，日暮宿倡家。
诗四首·其二
作者：祝允明
朝代：明

名都多秀艳，三五骋神逸。六门交长衢，窗中坐晓日。行行万夫望，□□不可匹。君子严礼聘，承筐富充积。嘉耦□好逑，高堂鼓琴瑟。
诗四首·其四
作者：祝允明
朝代：明

巍巍西山高，湛湛山下水。昂昂千丈松，靡靡百草委。下有虎魄伏，上有兔萝倚。
读余侍御游泰山记咏其间二三处 其一 明堂
作者：祝允明
朝代：明

于铄姬后，缔兹合宫。爰宅神明，穆穆王风。降及后王，以奉土木。彼营于朝，形侈实黩。今我涖瞻，犹拜文武。念兹草木，且附圣土。有赫我后，三登五咸。臣愿师周，唯后用鉴。
读余侍御游泰山记咏其间二三处 其三 日观
作者：祝允明
朝代：明

我昔闻日观，想像当雄哉。君今登日观，真从日边来。君言日观高踞山之东，左有天门，右有绝崖。从中突起一片石，不知千丈万丈，上拨浮云开。扶携石傍东面坐，但见东方无际畔，尽在莽苍沧茫间。上不辨穹霄，下不分人寰。八极总一景，焉知别华蛮。忽闻天鸡鸣一声，恍惚红光射破青冥端。龙宫煆火齐，琢为太阳丸。海波潋潋玻璃翻，搏桑翛翛扫三山。卫霞从雾纷斓斑，五彩错乱多朱殷。龙车不须毂，踆乌不须翰，奋迅升天关。游天衢兮循天环，开辟六合，天尊地卑，万物出作咸乂安。日观之日乃如此，亘古不息正天纪。苍生仰照宣重光，吾能言之自此始。
读余侍御游泰山记咏其间二三处 其二 绝顶玉皇殿
作者：祝允明
朝代：明

乾居冠峻，岳承级通。明宫星辰，缀琨栋云。雾弥璇墉，摄齐入金。门拜肃窥，天容俯躬。览八表辨，方识疆封。西北拱王，室舟车方。
读余侍御游泰山记咏其间二三处·明堂
作者：祝允明
朝代：明

于铄姬后，缔兹合宫。爰宅神明，穆穆王风。降及后王，以奉土木。彼营于朝，形侈实黩。今我涖瞻，犹拜文武。念兹草木，且附圣土。有赫我后，三登五咸。臣愿师周，唯后用鉴。乾居冠峻，岳承级通。明宫星辰，缀琨栋云。雾弥璇墉，摄齐入金。门拜肃窥，天容俯躬。览八表辨，方识疆封。西北拱王，室舟车方。
读嘉靖改元诏书并阅邸报臣敬作诗一首
作者：祝允明
朝代：明

宫车昔晏驾，鸿宝归亲贤。元后上圣姿，神龙潜虞渊。乘乾奉天祐，皇极建冲年。百辟迎代来，凝命居清玄。皇风仁偃草，一日周九埏。震霆雨作解，赫曦清旻悬。除凶力摧虎，猰㺄犴重键。击冥走鬼魅，好问广询延。急治热愿濯，从善坂流圆。响答朝至昃，万几无停宣。泰否一往复，乾坤随转旋。昔自尧舜来，神化无此前。声休度百王，九庙光蝉嫣。天禄永无疆，圣治终始全。臣诗属先驱，三灵赫临鉴。
读河源郑明府公牒有感
作者：祝允明
朝代：明

读罢昌言耳目明，头风虽愈沸归情。海南潦倒江南客，强饭看君作太平。
谒张文献公祠
作者：祝允明
朝代：明

丞相祠堂曲水涯，祠边仍是相公家。千秋若解收金镜，万里何缘枉翠华。门外犦牲兼絮酒，岭头松树夹梅花。人间不乏牛仙客，长揽遗编费叹嗟。
谢吕禹平惠玉鞭粉团花
作者：祝允明
朝代：明

花开根至梢，素朵附香条。流苏叠脂粉，眉钿簇琼瑶。不逐紫骝马，空依翠鬓翘。予方理花事，先聘汝无骄。
谢杨大送梨花栽成
作者：祝允明
朝代：明

来自清修处士家，草堂初就便增华。雕栏月上添得影，画栋云过分作花。园吏引渠经细干，闺娥绕树候芳芽。洗妆先觅催妆句，凭阁巡看几日斜。
谢汤文守惠地黄煎
作者：祝允明
朝代：明

会将云缕换霜华，一匕玄琼入紫霞。他日天台莫轻住，要携徐甲到流沙。
谢道士挽诗
作者：祝允明
朝代：明

云房覆清址，犹自锁虚寒。耿耿鹤一只，萧萧竹数竿。友人留药饵，弟子宝簪冠。欲续周师传，传师与众看。
谢道士竹鹤斋
作者：祝允明
朝代：明

仙房深锁白云间，君子胎仙共一山。千个虚心雍伯玉，一丸浮顶葛洪丹。瑶台霜瑩箫声迥，珠阙风微羽驾閒。我欲移家鸡犬畔，只疑灵境未容攀。
谢道士竹鹤斋
作者：祝允明
朝代：明
体裁：七言律诗

仙房深锁白云间，君子胎仙共一山。千个虚心雍伯玉，一丸浮顶葛洪丹。瑶台霜莹箫声迥，珠阙风微羽驾閒。我欲移家鸡犬畔，只疑灵境未容攀。
贺汤弟迁居
作者：祝允明
朝代：明

与尔为中表，嗟予多别离。称觞看雁翥，迁木指莺期。杖策时当过，停云不用思。加餐更相祝，行复入京师。
赋得君马黄送黄翰林
作者：祝允明
朝代：明

君马黄，臣马骊，骖以骥马来何迟。骊马善折轴，骥马不失驰。天闲卫龙驭，终不到瑶池。
赋得春阳曲戏柬天文
作者：祝允明
朝代：明

钱唐苏小小，京洛董娇娆。秾芳竞桃李，清润并琼瑶。颓山左右倚，因风上下飘。东邻不姓宋，无吝一相邀。
赠伦解元
作者：祝允明
朝代：明

佳人出南国，郁郁春松姿。手有龙卷文，忠信以自持。茂年秉高义，淑姆群妇师。君子聘好逑，任姒共风期。关关雎鸠化，四海为雍熙。珠玉一出世，见者爱辉光。云汉倬昭回，众夫仰文章。煌煌锦绣段，愿为衣与裳。醴泉消渴心，嘉禾望充肠。亭亭梧桐树，可以栖凤凰。明王揽大宇，百福日富来。车书上皇邑，八表无迟回。与子遇原野，携手乃徘徊。君行遵大路，日以写予怀。
赠伦解元·其一
作者：祝允明
朝代：明

佳人出南国，郁郁春松姿。手有龙卷文，忠信以自持。茂年秉高义，淑姆群妇师。君子聘好逑，任姒共风期。关关雎鸠化，四海为雍熙。
赠伦解元·其三
作者：祝允明
朝代：明

明王揽大宇，百福日富来。车书上皇邑，八表无迟回。与子遇原野，携手乃徘徊。君行遵大路，日以写予怀。
赠伦解元·其二
作者：祝允明
朝代：明

珠玉一出世，见者爱辉光。云汉倬昭回，众夫仰文章。煌煌锦绣段，愿为衣与裳。醴泉消渴心，嘉禾望充肠。亭亭梧桐树，可以栖凤凰。
赠俞隐居
作者：祝允明
朝代：明

水南雉市万尘趋，水北还容陋巷居。三尺素桐陶靖节，百篇华赋马相如。心抛世俗争为事，手录时贤未见书。欲继姓名高士传，怕君嫌我近睢盱。
赠分司钞关于户部
作者：祝允明
朝代：明

初从分部谒巾冠，便略形骸露肺肝。东有珣琪南有箭，紫为鸑鷟碧为鸾。关讥尽道能经国，王佐何曾务守官。下对苍生上天子，知公心事浩漫漫。
赠同年赵缮部
作者：祝允明
朝代：明

剑出红炉锦就裁，霜锋霞彩照人开。云间素有兼人士，天上今推独步才。觅句剪灯连绮席，浩歌携手看金台。迂狂幸托金兰尾，况共高秋擢桂来。
赠嘉兴陈使君
作者：祝允明
朝代：明

有德由来必有言，天球刚栗且清温。汲公出守谋难寝，李勉归来国始尊。枭獍不同麟凤翥，松篁会与稻粱蕃。乾坤直气长留在，万转千回道自存。
赠太仓汪使君
作者：祝允明
朝代：明

德风千里掩雄州，争解长刀换乳牛。共羡汉家封卓茂，且看夫子戏言游。功名此去符龟印，文彩朝来压蜃楼。最是野人怀惠切，一廛今拟结沧洲。
赠孙山人一元
作者：祝允明
朝代：明

思邈先生不可寻，紫麟骑下阆风岑。宵眠华岳星支枕，晓度关河月满襟。惊鹤梦残飘露叶，哀猿肠断抱霜林。秦台故有吹箫侣，一片宫商万古心。
赠安愚柳大中
作者：祝允明
朝代：明

章甫玄端行秘书，穹窿山下竹林居。淫如玄晏道不远，愚似龙城乐有馀。皮几丹黄朝砚杂，烟窗铅素夜灯虚。人间幸有云龙遇，惭愧无因屡命车。
赠崔鸿胪
作者：祝允明
朝代：明

才分震泽清，山玉映人明。济北想崔瑗，九江惭祝生。笼鹅道士喜，辨鲊座人惊。相对华风外，无因共好兄。
赠张卿
作者：祝允明
朝代：明

诸侯严敌忾，天子极酬功。进秩三阶重，提兵九郡雄。简飞霜气白，剑绣血膏红。还应一匡策，缄在皂囊中。
赠张守之工部
作者：祝允明
朝代：明

世交先进两先生，白首今成老弟兄。知我得师终不改，如君直道岂难行。路无荆棘安能塞，川汰泥沙只自清。皓月清风居不隔，酒杯茶碗共馀情。
赠承公
作者：祝允明
朝代：明

墙外西林是宝坊，林间高卧有支郎。定回斜日云穿衲，吟断寒更月满床。妙梵远通潮隐隐，清阴分与柏苍苍。何时为取无生话，共了趺蒲一夜长。
赠朱孝廉
作者：祝允明
朝代：明

百年贞白旧高楼，傲兀风埃六十秋。楚聘寻常来北郭，鲁呼前后只东丘。书抄满箧皆亲手，诗草随身半在舟。前辈风流惟此老，天公多为后生留。
赠杜三表弟
作者：祝允明
朝代：明

中表大郎心似水，通家老弟气如云。平流浅濑知何用，五色光华伫看君。
赠楞伽院老僧
作者：祝允明
朝代：明

庭前柏树手摩挲，世寿宁如释腊多。何物与师相伴住，楞伽山色石湖波。
赠江秀才
作者：祝允明
朝代：明

三日芳兰入座薰，欲将心事为论文。仙囊古玉餐无诀，官市新醅饮便醺。已羡雄飞难久伏，每嗟同调易离群。茅峰蒋阜无多地，未拟相思咏碧云。
赠江阴方达之
作者：祝允明
朝代：明

岭峤经年未得还，劳君光彩照尘颜。故乡自有珊瑚树，南海何曾见木难。
赠王希贤秀才
作者：祝允明
朝代：明

缁衣耿耿此心长，青眼随人到异乡。海外不须誇马脑，人间谁解识虹肪。也知老桂为仙树，岂有幽兰减国香。奋翅云霄应不远，相知独愧早称扬。
赠王翰林思
作者：祝允明
朝代：明

先公昔登庸，寔出元礼门。雄篇累贲遗，存亡被光燉。吾儿缪通籍，重得联英骞。顽鄙当其中，俯仰惭祖孙。夫子笃风义，眷然推好敦。昨旅同北都，今来共南濆。英哲产自艰，分气勤化元。绳矩用必庄，天球质本温。藏蓄在王府，望瞻不可扪。谁令寘海隅，混揉珠贝繁。兰风涤瘴腥，桐韵澄蛮喧。迩来观海居，高寄城西原。白雉不见来，蜃气日夕昏。将无辱贤者，乘桴慨遗言。韩公日良觌，代隔道共存。时时出卮言，珍怪无玙璠。颇闻多幽味，深澹如丘樊。蔚林断湫鞅，疏筱涵静源。万境不能乱，始知吾性尊。凤文非可求，惠然下蓬轩。虽钦俯芥收，终愧仰萝援。即欲往从之，川梁棘我辕。尘谣无足投，望报来琼琨。空荒坐迟晚，劲策幸扶攑。
赠盛翰林
作者：祝允明
朝代：明

卞和能识玉，荆山得良宝。知玉不知人，屡刖自残槁。孟尝有内珍，何意货贿间。灵物不能舍，神珠自来还。盛公抱天瑞，手把山龙章。惓与时人观，放之瀛壶傍。朝披金光草，夕悬明月珰。适从具茨来，独宿白玉房。凡夫亦知宝未得，先生傥肯示以求之方。
赠罗抱拙
作者：祝允明
朝代：明

休言雅志与今违，吾道何曾有是非。自信移山终有术，岂知流水亦容机。耕田凿井康怀日，夏葛冬裘□□衣。谁信阊门名利窟，此中巢许自依依。
赠翁隐居
作者：祝允明
朝代：明

吴郡翁高士，森森君子儒。风标抗轩冕，礼乐在江湖。松露濡谈麈，匏樽尽酒壶。却嫌城市隔，欲别重踟蹰。
赠董五
作者：祝允明
朝代：明

邵南今隐士，园北有幽居。出市或卖药，闭门惟读书。白云媚修竹，嘉木荫清渠。见说新成赋，题名后遂初。
赠观
作者：祝允明
朝代：明

不知身到转头年，性子观来已洞然。铁臼药寒和月捣，蒲床脚暖踏云眠。归期笑计铢衣石，定里閒游宝筏天。要识来时同我相，一般门外水中莲。
赠道士
作者：祝允明
朝代：明

龙子遗将海藏方，换除烟火世间肠。三花树顶千秋雪，七宝宫中万杵霜。琼管绿箫通廓落，碧文金检佩琳琅。松门昼掩烟萝合，独在峰头侍紫阳。大道于人自不赊，未须终岁学三车。云开笙鹤延真驭，指绕风雷辟众邪。玄牝谷中金母室，至阳门上玉皇家。悬壶满贮春消息，紫陌任彫千树花。
赠道士·其一
作者：祝允明
朝代：明

龙子遗将海藏方，换除烟火世间肠。三花树顶千秋雪，七宝宫中万杵霜。琼管绿箫通廓落，碧文金检佩琳琅。松门昼掩烟萝合，独在峰头侍紫阳。
赠道士·其二
作者：祝允明
朝代：明

大道于人自不赊，未须终岁学三车。云开笙鹤延真驭，指绕风雷辟众邪。玄牝谷中金母室，至阳门上玉皇家。悬壶满贮春消息，紫陌任彫千树花。
赠邓驾部
作者：祝允明
朝代：明

十载襟期利断金，高山无固海无深。忽看凤阙城中会，还似鸡窗梦里寻。袖底电飞雷焕剑，壁间泉响伯牙琴。休论鉴物知音事，识取悠悠太古心。
赠邢奎
作者：祝允明
朝代：明

襟怀洒洒气飘飘，游遍名都岁月遥。花暗燕台春走马，月明淮浦夜吹箫。华颠相对旧盟在，笑口一开尘虑消。更喜儿郎皆孝秀，入厨甘旨足渔樵。
赠邻院深上人
作者：祝允明
朝代：明

竹院名童子，茅斋坐已公。亦如王舍内，却愧鲁家东。共味井泉接，分阴树影中。閒眠时倡和，律吕隔墙通。
赠铁柱宫闵道士
作者：祝允明
朝代：明

笋为冠子鹤为衣，铁弊双鞋只欲飞。知白自为天下谷，昏昏默默是玄机。
赠锲生殷邦宁
作者：祝允明
朝代：明

沔阳夫子有佳孙，四载花斋侍艺文。合江亭下别我去，望眼悠悠逐暮云。
赠鲍元卿
作者：祝允明
朝代：明

人间有几鲍参军，已见遗文又见君。材器共为时世重，声华相及古今闻。身随李贺新囊锦，箧贮羊欣旧练裙。一日京华尘土尽，十年深恨久离群。
赣州
作者：祝允明
朝代：明

萧瑟滩声怒复幽，四程犹未是炎州。行人不解居人语，章水相逢贡水流。蒌叶槟榔须学啖，莼羹盐豉向谁求。英贤满路容参谒，珍重昌言日拜收。
赴报国院海会喜侯二葛大同集
作者：祝允明
朝代：明

隔水应霜钟，寻声入宝宫。刹那依燄慧，六万绕神通。欢喜来侯白，清真遇葛洪。独惭文字累，未得此缘空。
足梦中句
作者：祝允明
朝代：明

远公莲作社，陶令柳为门。止酒用卿法，攒眉吾不言。白云时或出，黄菊故应存。二老皆寂寞，千秋谁共论。圣境不可到，魂游记渺绵。花藏竹林院，莲号贝多编。龙鸟如人礼，山河绕法筵。秪应身本幻，此却是真缘。
足梦中句·其一
作者：祝允明
朝代：明

远公莲作社，陶令柳为门。止酒用卿法，攒眉吾不言。白云时或出，黄菊故应存。二老皆寂寞，千秋谁共论。
足梦中句·其二
作者：祝允明
朝代：明

圣境不可到，魂游记渺绵。花藏竹林院，莲号贝多编。龙鸟如人礼，山河绕法筵。秪应身本幻，此却是真缘。
辛夷花
作者：祝允明
朝代：明

春丛绀碧杂殷红，不受中书旧日封。嬴政少恩君幸免，年年何事只书空。
边文进翎毛二首 其一 来禽画眉
作者：祝允明
朝代：明

巫峡朝云隔翠波，仙禽无奈晚来多。风流只爱张京兆，日日章台走马过。
边文进翎毛二首 其二 樱桃白头翁
作者：祝允明
朝代：明

的历丹饴妃女唇，含来名重不胜春。柏梁台上刘郎老，断送因他郭舍人。
边文进翎毛二首·来禽画眉
作者：祝允明
朝代：明

巫峡朝云隔翠波，仙禽无奈晚来多。风流只爱张京兆，日日章台走马过。的历丹饴妃女唇，含来名重不胜春。柏梁台上刘郎老，断送因他郭舍人。
过林头看修竹数里不断甚爱戏题
作者：祝允明
朝代：明

五寸冲牙文八矛，装成十万绕林头。莫欺楪子兴宁县，一半人家千户侯。
过湖
作者：祝允明
朝代：明

纡回苍璧带，平瑩玄铜鉴。昊旭悬邃霄，光景高下湛。周览总一天，纤埃焉受犯。
过湖
作者：祝允明
朝代：明
体裁：古风

纡回苍璧带，平莹玄铜鉴。昊旭悬邃霄，光景高下湛。周览总一天，纤埃焉受犯。
过郑六不遇
作者：祝允明
朝代：明

欲作春风上国游，寻君东海话离忧。烟波自剪西窗烛，丝管醉眠何处楼。五夜不逢黄宪面，百壶那解长卿愁。平生国士青君眼，老矣犹能一笑酬。
述行言情诗·其一
作者：祝允明
朝代：明

昔受皇灵命，结此轩奇姿。一从辞铏璞，雅负遂参差。英光没腾越，皓素变为缁。兹辰起遥想，椎凿倘还施。但恐时日促，璋琥竟无期。乃知万物贵，治琢当及时。
述行言情诗·其七
作者：祝允明
朝代：明

公有高明居，安老亦畜小。时从息经笥，偃仰思至道。繁英蔼修荣，高简棁不藻。周罗千载语，竹素光耀耀。忆跪听公诏，拜此济生宝。县丱蹑短阶，昏旦恣寻讨。
述行言情诗·其三
作者：祝允明
朝代：明

结发属偶句，舞勺肆篇章。前徵吻羊叔，髦誉追滕王。明明内外祖，公望张辟疆。提剑多教术，童弱企高翔。安知三纪后，栖栖守榆枋。
述行言情诗·其三十
作者：祝允明
朝代：明

绩勋惟在力，穫应非缘劬。每当纷纭间，倏忽发灵虚。皇枢一纳牖，神明随囧如。其来眇亡岐，须臾充九区。犹操独茧纶，一引盈车鱼。又若陟春囿，万荣一时敷。研覈皆可食，百实皆甘腴。由来自不识，秪觉本所储。
述行言情诗·其三十一
作者：祝允明
朝代：明

岐路纷百虑，三十尚择术。规空际无象，践迹窒寸尺。先师有遗矩，四十乃不惑。冰鉴端服膺，物貌讵纤忒。交衢纷总总，大路遵有一。皇皇孔氏程，圣愚乃同则。
述行言情诗·其三十七
作者：祝允明
朝代：明

素无经世怀，学仕本先训。终然拙枘凿，株木臀久困。浑玄当有期，或合阮君遁。元龟幸垂兆，长往乃无闷。
述行言情诗·其三十三
作者：祝允明
朝代：明

百代为宇宙，升降成兴衰。兴衰极变化，忽已遘兹期。方策布群贤，建躬各随时。森罗丙法戒，所在吾有师。
述行言情诗·其三十九
作者：祝允明
朝代：明

檿榆樊石扉，垝垣卑四周。前楹舒广场，后宇环澄流。微沦带山趾，半覆花竹幽。长夏且游浴，高荫终日休。岂必商丘开，点尔聊同游。
述行言情诗·其三十二
作者：祝允明
朝代：明

万理尽东鲁，群空乃西来。馀子骋千涂，憧憧何取材。学聚蔽穹壤，白纷无遗哀。慹然对今古，至乐不自裁。
述行言情诗·其三十五
作者：祝允明
朝代：明

明王方御㝢，世才乃徵庸。礼乐建皇极，风猷归大中。亭育茂登殖，声名粲光融。卑高百有位，道术何终穷。
述行言情诗·其三十五
作者：祝允明
朝代：明
体裁：古风

明王方御宇，世才乃徵庸。礼乐建皇极，风猷归大中。亭育茂登殖，声名粲光融。卑高百有位，道术何终穷。
述行言情诗·其三十八
作者：祝允明
朝代：明

筑舍负崇巘，高卑缘秀林。翠岭绚晨晖，丹崖丽夕阴。入坐交飞英，当窗语幽禽。山人适云觏，写性将清琴。郊居赋既就，白醪亦可斟。循麓看时艺，桑麻长方深。未必谈名理，欢畅已弥襟。
述行言情诗·其三十六
作者：祝允明
朝代：明

仲生能乐志，夷吾性善养。恣任总勿阏，道林胡偃仰。名都富雄第，山池半邑党。崇丽摩浮云，琼筵日弘敞。水陆穷罗羞，歌钟沸繁响。妙伎逾二肆，游童列弥广。毕性声色中，麟台进功赏。
述行言情诗·其三十四
作者：祝允明
朝代：明

有师蒙获富，君子贵为己。每求同若人，力勇由知耻。周身饬百行，建节广纲纪。任重扛九鼎，致远道千里。细德未足论，大干敢摧靡。丈夫生所期，恒存在后死。
述行言情诗·其九
作者：祝允明
朝代：明

七世美仁里，八叶通德门。五教植本始，百行郁华文。仁义日可见，金玉作庸言。鸡鸣绳准出，举足宫徵存。厚趾靡颠丘，长津从冽原。何为末受者，卑垢辱华先。
述行言情诗·其二
作者：祝允明
朝代：明

大钧鼓群有，黄祗效成物。流形随风气，结性亦殊律。吾生托燕冀，抱禀愧沉郁。返兹宽柔方，茹和克彊倔。所耻非平康，徒胜此回屈。
述行言情诗·其二十
作者：祝允明
朝代：明

服膺从圣轨，厉志尊前闻。敦厚觅砥道，高明抗浮云。玄元极三古，疏通穷八垠。焉能为栖栖，掩抑斥鴳群。
述行言情诗·其二十一
作者：祝允明
朝代：明

老聃贵知希，庄周识齐物。山渊故应平，精象藏恍惚。因知在矢溺，居然返冥极。安知临牢豕，终为祝宗絷。
述行言情诗·其二十七
作者：祝允明
朝代：明

大仪靡停运，百生岂淹息。丽天星汉度，附地虫鸟疾。把策诣有司，五往五见黜。岩栖岂无尚，廛托病多役。钱刀坏心气，霜露损毛质。蕉萃勿复言，流尘蒙白壁。
述行言情诗·其二十三
作者：祝允明
朝代：明

浮名虽或就，夙尚乃弥坚。漆雕有风期，恒虞终邈然。英游并汇征，予犹畏争骞。兹辰更不伸，蚇蠖盘黄泉。因知随时义，圣谟固昭然。
述行言情诗·其二十九
作者：祝允明
朝代：明

疏单勿复道，幸抱此高襟。妙鉴既弘照，大车亦雄任。如何覆载洪，行迹复淹沉。孤征即长道，缠绵荆莽侵。焉能不局蹐，日月坐以深。
述行言情诗·其二十二
作者：祝允明
朝代：明

昔在杕膝下，拊顶称佳儿。珠凤已验文，棋虎亦彰奇。所企自有立，名位岂足期。自从胜簪弁，颠隮逢百罹。握志壮室馀，荐名仅乡司。逸足远市肆，永愧英贤规。
述行言情诗·其二十五
作者：祝允明
朝代：明

斯人各有尚，沉潜与高明。伊予独坦荡，未解怀戚营。既不毕狂狷，安得遂中行。所睹恒廓如，万有通一平。泰嵩輶如毛，瞳眴已千龄。不知要其终，得丧将焉徵。
述行言情诗·其二十八
作者：祝允明
朝代：明

陈根托九壤，材朴各能蕃。剥果存孤硕，微稊仅不残。芃芃万植中，吾独姤其艰。空务封沃勤，柯条竟疏单。
述行言情诗·其二十六
作者：祝允明
朝代：明

同人贵郊野，气度本恶狭。出入州闾间，清浊且参夹。无衰桑梓敬，幸共枌榆洽。鸟兽不可群，非人其谁狎。
述行言情诗·其二十四
作者：祝允明
朝代：明

戋戋抱微禀，自拟犹蓱蓬。企瞻先哲民，终羞绝萝松。追随不越群，胡足为不同。何为荡荡世，亦复此不容。无闷见君子，先师尝发矇。平平王道间，万厉频交攻。苟无反躬术，何以禦诸凶。皇仁卒全物，莫高匪玄穹。
述行言情诗·其五
作者：祝允明
朝代：明

曾祖抱至德，天倪以和神。善闭本无楗，泯耀没见闻。辟时遁朱鬕，倾否逢皇运。微情委塞聪，遵养晦衡门。洪源浚且潴，大川乃雄奔。
述行言情诗·其五十
作者：祝允明
朝代：明

六籍统宇宙，七纬键天人。百子错町畛，万家腾烟云。眇眇予日接，泳洽如渊鳞。冥蒙日思道，粲发时摛文。纷纶向一贯，光彩摩三辰。向来觉性言，寂寞难重陈。至乐终百年，与尔同埃尘。
述行言情诗·其八
作者：祝允明
朝代：明

先人备百行，为仁乃其基。至诚动万物，大孝敷弘规。慈爱无等伦，日月洞肝脾。岂惟天止性，在三道兼师。母氏既圣善，孝敬极壸彝。坤仪绝振古，直当任姒期。喣乳帱载间，春秋望翔驰。
述行言情诗·其六
作者：祝允明
朝代：明

赫赫惟王父，自天拥英休。完德奠瑚琏，大积苞坟丘。敷言对清问，献纳襄王猷。宅忧秉大防，旬宣向闳州。冀方犹虞岳，懋縡腾诸侯。悬车耳顺岁，高烈方弸彪。
述行言情诗·其十
作者：祝允明
朝代：明

高闳众祥集，泰日百美具。丰屋陵飞霄，崇楼临大路。高斋敞华器，芳皋罗嘉树。良畴经迩郭，丽舫汎妍溆。绅杖旦日临，星曜时夕聚。群公鬯威仪，百彦尽能赋。图书恣雠核，琴瑟铿在御。崇议每徵今，幽求竞稽古。卮言蔼兰馥，雄辩激水怒。觞咏富章什，弦吹畅情素。西园继清夜，何愁白日暮。
述行言情诗·其十一
作者：祝允明
朝代：明

泰否冥斡运，大小互来往。童龄何愆戾，忽使堕毒枉。焉知循陔庆，遄成陟屺望。万生皆有终，逆质胡不丧。
述行言情诗·其十七
作者：祝允明
朝代：明

读礼讫祥禫，试琴成笙歌。丘坟肆畋狩，志行穷琢磨。天人贯粗微，昔今纷网罗。大道弥宇宙，眇薄将如何。
述行言情诗·其十三
作者：祝允明
朝代：明

人理有太合，太合及兹辰。束楚当星户，虹梁就鸟津。彼其行结悦，予亦御周轮。从云来粲者，卺醴合良人。永始承遥绪，昌图启后珍。？嘅山河誓，与子并千春。
述行言情诗·其十三
作者：祝允明
朝代：明
体裁：古风

人理有太合，太合及兹辰。束楚当星户，虹梁就鸟津。彼其行结悦，予亦御周轮。从云来粲者，卺醴合良人。永始承遥绪，昌图启后珍。�嘅山河誓，与子并千春。
述行言情诗·其十九
作者：祝允明
朝代：明

学聚勤殖藏，息游解纡结。宽原或流衍，澄泉共甘洌。攀条采硕果，循畦屏衰叶。幽禽答遐韵，候虫依气节。芳霭蒙晨荣，明煇扬夕月。拔时附绝驾，塞兑谢尘辙。
述行言情诗·其十二
作者：祝允明
朝代：明

大忧缠弱衷，意气尽荒漠。向未遨长衢，中路履綦错。零霰杀翘荣，朱光就凄薄。辰遘萃华滋，运消易零落。
述行言情诗·其十五
作者：祝允明
朝代：明

人生有穷惨，大化当极否。偪蹙适三月，凶割降重累。钜痛深故创，沈冤等堕海。人生覆无天，云胡不遄死。
述行言情诗·其十八
作者：祝允明
朝代：明

先人有高栖，遗我端居室。幸无丧志物，塞楹简编集。皇王植丕训，子氏张万术。闭关断来鞅，庶以究昕夕。
述行言情诗·其十六
作者：祝允明
朝代：明

六极兼弱贫，百罹萃凶孤。素薄综物怀，坐为鄙人图。仓箱既凉匮，米盐务锱铢。自持椅桐姿，埋沈向泥涂。
述行言情诗·其十四
作者：祝允明
朝代：明

执业禀公训，士节谨干禄。力修贵潜蕴，进达戒征逐。踰冠闻有司，察业就甄录。校考既充赋，胶序且饩育。
述行言情诗·其四
作者：祝允明
朝代：明

苍姬建鸿历，祝丘肇遥封。丰稊托后穰，疏条鬯周通。九江树崇议，司徒奋皇庸。信栝烂材器，闽建扇遐风。渊渊都漕君，起官来南江。雄略绝类群，宏图奠兹邦。五子粲马窦，载以辟吾宗。
述行言情诗·其四十
作者：祝允明
朝代：明

清晨风候淑，引策出郊郭。青黄交远畴，循浒桑沃若。白云被华岑，飞涧濯幽壑。汎眺思累新，冥会神逾廓。命俦赏已豪，孤寻寂倍乐。
述行言情诗·其四十一
作者：祝允明
朝代：明

雅尚穷阔览，迩踪愧卑缠。卧游空能赋，道观多历年。终南华岳接，峨眉太白连。九疑元无地，太行非有天。岱宗日华浴，祝融星汉悬。朝飧赤城霞，夕拂匡庐烟。洪河春裂壤，横江秋劲弦。因过洞庭水，自棹潇湘船。东海本吾宅，太湖襟舄前。龙宫多宝药，洞穴锁禹编。灵期似当值，旦暮相付传。
述行言情诗·其四十七
作者：祝允明
朝代：明

学优在用行，时舍乃含章。士业岂空言，斯世存维纲。脩政用熙载，树礼为周防。生养蕃卵胎，芟夷谢萧■。文思翊无为，乐声荐登康。本未有宏模，千目森铺张。褐襟衷短简，可布亦可藏。
述行言情诗·其四十三
作者：祝允明
朝代：明

璇穹积重霄，回运迅不停。曜灵烁神烛，望舒循九行。三垣列君臣，万纬流物形。河汉夜半转，四时各财成。灵宪炳乾文，至精存吾徵。
述行言情诗·其四十九
作者：祝允明
朝代：明

凤鸟不世见，四海以德称。虎豹伏深山，雄鸷乃驰名。日月递经天，夕伏亦沈冥。目趾待成功，谁不仰其明。所以孔仲尼，君子疾无声。嗟予蹇淹留，闭户乃浮名。高卑共彰彻，近远均一鸣。惟忧邦必闻，求之无其情。
述行言情诗·其四十二
作者：祝允明
朝代：明

驱车出衡门，薄游览九州。东征略瀛海，西陟升昆丘。冠巾岱华竦，襟带江河流。验迹章亥趾，裁贡禹王畴。汎观山海图，遐寻府穴幽。八维何所极，撮土此可求。
述行言情诗·其四十五
作者：祝允明
朝代：明

遥贤故怀益，密哲重应钦。四海三数君，垂眷后先深。年位非所限，存没或殊今。渊渊玄酒味，粲粲瑶华音。怀哉以拜嘉，毕世铭卑襟。
述行言情诗·其四十八
作者：祝允明
朝代：明

至道极心性，域外有真觉。旷生幸闻脩，瞽辩岂喧较。万变终不缪，吾自了灭乐。
述行言情诗·其四十六
作者：祝允明
朝代：明

仲尼欲无言，六籍终亦呈。林蘤向春敷，有喙随风鸣。斋房坐清晏，文言时有成。左生润瑚佩，庄周厉风霆。二汉隆体骨，六代繁丹青。至哉统其全，周后惟唐声。山鸡且自爱，蝇辩方营营。
述行言情诗·其四十四
作者：祝允明
朝代：明

万龄同一域，千哲共此契。遥迩幸相闻，师友丈室内。行止每讨论，音辞时赓载。单躬事百贤，其益故宜大。
追和皮陆夏景冲澹偶然作
作者：祝允明
朝代：明

绿漫衡皋带茂林，林亭遥对接疏襟。江涵竹影铺丰席，雨浥梅蒸溽素琴。槛水生漪浮澹炎，栋云团盖落虚阴。人间最是难消此，未解尘名误道心。
追赋内相吴公邀往书石山中杂题
作者：祝允明
朝代：明

上宰邀书睿制篇，幸从几席向林泉。晨陪松露翻閒语，夜傍贤星聚处眠。暂拂古风嘘故里，喜逢佳衲过山前。儿童日夹先公膝，说向当时屡泫然。
送万寿恩住持碛砂
作者：祝允明
朝代：明

东郭名区号碛砂，主持欣得大方家。苾刍不碍旁牵蔓，薝卜能开到处花。玄鉴杖头酬象马，归宗拳下辨龙蛇。真经古集充三藏，愿假翻寻助五车。
送僧还山
作者：祝允明
朝代：明

十日云封石榻閒，偶然飞出又飞还。送师便拟依师住，想看梅花欲满山。
送姜梦宾
作者：祝允明
朝代：明

万里昆黔地，于今得使君。莫言民物幸，须识圣恩勤。旭日开幽蔀，清霜条惠文。尔知朝事否，便是昔朱云。矫矫温州牧，清声范史云。当时称大老，今日有夫君。德用玉为器，胸盘锦作文。志行朝野庆，我独叹离群。
送姜梦宾·其一
作者：祝允明
朝代：明

万里昆黔地，于今得使君。莫言民物幸，须识圣恩勤。旭日开幽蔀，清霜条惠文。尔知朝事否，便是昔朱云。
送姜梦宾·其二
作者：祝允明
朝代：明

矫矫温州牧，清声范史云。当时称大老，今日有夫君。德用玉为器，胸盘锦作文。志行朝野庆，我独叹离群。
送张大参允
作者：祝允明
朝代：明

五月炎州拂袖行，蛮烟瘴雾渐身轻。鲸波挟飓高如许，归看澄江旧水清。
送张掌教致仕归临江
作者：祝允明
朝代：明

青眼摩挲醉袂分，那堪客里别夫君。风情好似陶彭泽，官职常如郑广文。渝水晚沙眠宿鹭，蒙山老树映归云。虚堂索句昏钟静，宦海潺湲想未闻。
送徐先辈
作者：祝允明
朝代：明

吴王城中三月春，吴王城外送行人。飞花乱扑长江去，条风东来布帆举。将留欲舍心趣多，难行难止柰君何。
送徵明计偕御试
作者：祝允明
朝代：明

恭人当远别，思念畏寅送。讵惟离群怅，吴邦去光重。奇珍不横道，遄为宗庙用。君其保气体，讯问慰寤梦。鄙夫谁向扣，日益守空空。时来玩鹓雏，頫仰见翔凤。怠赋李陵诗，愿为王褒颂。
送戴户部仲鹖督漕淮关
作者：祝允明
朝代：明

董漕分明是胜游，云司高步向南州。戴凭不独深经术，刘晏偏能为国谋。奇客昼谈风入座，诗人宵咏月当楼。悬知燕寝多清梦，飞满伊凉紫塞头。
送方行人新擢南道侍御
作者：祝允明
朝代：明

彤门九重远万里，四海平康此中起。六月七月杂暑雨，街泥才乾行沮洳。送君都门东，堂堂仪貌清且雄。手持绣斧骑花骢，丈夫意气凌紫虹。飞帆南指青冥度，石城微茫绕烟雾。明月娟娟淮水楼，晴霞苒苒钟山树。玄武湖边揽苍翠，北睇皇居想安寐。何以献之缄皂囊，一日三发迅鸟翔。君能言，君理尽。君言安得皆流行，一日三发翔鸟迅。酌君玉壶之美酒，赠以锦橐之琼琴。清尘弱水自此隔，天涯日望瑶华音。
送朝言邑博
作者：祝允明
朝代：明

万里我来逢益友，三年君宦失严亲。欢中未料忽生恨，客里那堪更送人。夜雨湘江藜烬暗，秋风蓬岭桂香新。浮云聚散何须问，阁凤台鸾看致身。
送杨礼部
作者：祝允明
朝代：明

我有骏马图，持附君装畔。伯乐既上天，留与何人看。
送洽住天王寺李弟请赠
作者：祝允明
朝代：明

权姿妙腊气翩翩，应世机锋自颖然。修习久栖三宝地，主维新属四王天。高台旷苑宜舒啸，蒲座香床好息禅。我为青莲李居士，挥毫题得壁头篇。
送王先辈纳言归柳州
作者：祝允明
朝代：明

携将柳州剑，独下潇湘船。千里景千变，一山诗一篇。离桥梅子雨，归棹桂花烟。重会云霄上，大都才二年。
送盛斯徵中丞巡抚江西
作者：祝允明
朝代：明

公昔危言行，忠信严操持。抗节抑权近，独结明主知。腾波百低昂，底柱无亏移。况兹唐虞朝，旰夕须皋夔。龙升云亦高，松老节益奇。眷言命召虎，江沱烦抚绥。愚濞狂悖来，十民九颠痍。于今保治要，邦本最先宜。公岂无素鉴，次第将裁施。格君虽美谈，宁邦幸沉思。世愿与史声，岂独乡人期。
送苏瑾
作者：祝允明
朝代：明

柳枝不折折梅花，带去吴中旧物华。白雪黄云迷雁影，片帆明日是长沙。
送谢幼和分教兴化
作者：祝允明
朝代：明

芹宫二十春，经术重同人。月旦先诸谢，风流向八闽。草塘应入梦，荔子且尝新。最是襟怀古，诸生喜饮醇。
送贰守曾公擢河南佥宪
作者：祝允明
朝代：明

琴鹤扁舟晓解携，春风江郭暗棠梨。千家霖雨邦人在，一道冰霜宪节西。奉国已知行莫止，恋恩无奈喜还啼。平生志操夔皋是，槐棘堂堂次第跻。
送连邑博
作者：祝允明
朝代：明

一纸除书下越中，遂行吾道遍西东。人言师傅如君少，我喜朝廷选士公。卓荦松筠饶晚翠，芳芬桃李满春风。峡山寺里猿声切，莫使相思梦不通。
送顾司封守开封
作者：祝允明
朝代：明

皇舆百郡首开封，良牧分符开治功。参庭属吏衣冠满，绕郭编人耒耜丰。河山郏鄏千秋固，云雨乾坤万物同。悬知政化平如水，共看汉室美吴公。
送黄翰林
作者：祝允明
朝代：明

阊门车马出，杨柳绿依依。龙楼清梦起，开阁待君归。江山司马笔，民物杜陵吟。他年黄阁里，便是此时心。
送黄翰林·其一
作者：祝允明
朝代：明

阊门车马出，杨柳绿依依。龙楼清梦起，开阁待君归。
送黄翰林·其二
作者：祝允明
朝代：明

江山司马笔，民物杜陵吟。他年黄阁里，便是此时心。
途中
作者：祝允明
朝代：明

二年四踏两京尘，何必临岐更问津。斜渡羊车山顶路，半欹皮笠雨中人。气骄白马涵濡满，口过玄蝉啸咏频。我有知心在城阙，山阴雪驾颇相邻。
途中即景
作者：祝允明
朝代：明

地迥景逾胜，数程无市人。隔篱花脕腆，临水树精神。村犬随船吠，沙禽见客亲。渐看明月上，夕韵想更新。
道士鹅
作者：祝允明
朝代：明

曾从老远说遗经，净影堂前几岁听。未必右军今有笔，莫将轻易换黄庭。
道院楼子
作者：祝允明
朝代：明

重檐雄拔小山幽，妙景容居最上头。风扫六窗尘尽去，鹤乘三洞客来游。高原树古长依殿，画栋云飞不碍楼。怪底霓裙浮沆？，绿章宵拜石坛秋。
道院楼子
作者：祝允明
朝代：明
体裁：七言律诗

重檐雄拔小山幽，妙景容居最上头。风扫六窗尘尽去，鹤乘三洞客来游。高原树古长依殿，画栋云飞不碍楼。怪底霓裙浮沆�，绿章宵拜石坛秋。
遗安堂
作者：祝允明
朝代：明

何物堪将付子孙，襄阳庞老有遗言。唯留三寸锄头泽，与作千年葛藟根。几见危机生白屋，未容高枕在朱门。公侯复始人间事，只恐菑畬笏绶存。
邯郸才人嫁为厮养卒妇
作者：祝允明
朝代：明

高下理有定，金房须玉骨。不解理有异，三五月圆缺。昔为锦绮丛，今为蕉萃窟。娇卧邻皂刍，夜半闻马龁。遥梦赵王宫，盈盈望秋月。
都门赠吴渊父
作者：祝允明
朝代：明

飞誉响江东，鸣琴向楚中。麒麟游甸苑，凤鸟集梧桐。气吐风云动，谈馀瓦砾空。高松一千丈，深喜附唐蒙。
都门送施邦直归吴兴
作者：祝允明
朝代：明

一时青眼中容我，十里黄尘外送君。坦率自怜犹宋玉，咄嗟闻共说刘蕡。袖头三尺秋潭水，口底千章夏岭云。今岁南游计应遂，升山相访幸相分。
醉
作者：祝允明
朝代：明

醉来中岁里，那复有童心。秪觉忘人我，何为更古今。山河秋兀兀，星露夜愔愔。惆怅惟陶阮，悬知磊磈襟。
重过元抑
作者：祝允明
朝代：明

再谒还图笑口开，客襟长恋校书台。每从王郑求新义，试把琼玫共品裁。直恐星辰惊太史，岂容江海阻雄才。悠悠尘迹期君定，泽国秋高更拟来。
金兰操二首·其一
作者：祝允明
朝代：明

金兰之猗猗兮。写我心以贻兮。聊与子同归兮。
金兰操二首·其二
作者：祝允明
朝代：明

两公闲闲兮。贻我金兰兮。金兰也且，闲闲也且。
金华见山亭
作者：祝允明
朝代：明

郡廨当空立，林亭面爽开。窗中列岫远，江上送青来。京兆眉长妩，陶公菊自栽。安能乞勾漏，把笏此徘徊。
金台
作者：祝允明
朝代：明

东南控瀛海，西北压胡尘。召公上辅周，文侯方用秦。子丹养君子，不惜如花人。昭王礼郭生，崇台悬黄金。齐方入驺衍，梁邦来剧辛。从来燕好士，彊国尚功勋。
金山图
作者：祝允明
朝代：明

昔年曾趁海门潮，独向龙宫吊寂寥。衬席寒风不成梦，老蛟一夜献琼瑶。
金陵眺古
作者：祝允明
朝代：明

绿谢平芜野烧乾，西风吹雨打长干。盘龙去后金钗饷，擒虎来时玉树残。结绮阁中香灺歇，景阳楼下水花寒。秦人岂识千年后，终古神州奠石磐。
金陵送徐子昭
作者：祝允明
朝代：明

阊门虽不远，白下忽相同。仲氏金兰契，徵君木石风。抱琴登蒋阜，拖杖吊吴宫。拟下陈君榻，书囊又向东。
钟山
作者：祝允明
朝代：明

五岳峥嵘卫紫微，万方臣妾仰光辉。勾陈上直天皇座，少海中严帝子闱。峰顶日华迎凤下，洞中云满待龙归。终天王气都留此，花木常新鸟兽肥。
钱唐玄妙道院夜赋
作者：祝允明
朝代：明

枕席钱唐馆，更时未北还。每当身作客，转觉意能閒。雨气横秋海，潮声入夜山。道人看默坐，应笑鬓轻斑。
钱园桃花源
作者：祝允明
朝代：明

落英千点暗通津，小有仙巢问主人。狂客莫容刘与阮，流年不管晋和秦。桑麻活计从岩穴，萝兔芳缘隔世尘。只有白云遮不断，卜居还许我为邻。